open-index/open-wikipedia-markdown huggingface dataset:
點心

**點心**（）係茶樓食品，配合飲茶時一齊食，可以細分做蒸點、炸點、包、腸粉等等，有鹹有甜。係香港以至成個粵港澳地區嘅物質文化遺產。

## 一覽
;包

;糕

;蒸點

* 潮州粉果
* 鮮蝦粉果
* 娥姐粉果
* 齋粉果
* 豉汁蒸排骨
* 梅子蒸排骨
* 豉汁蒸鳳爪
* 豉汁蒸魚雲
* 南乳豬手 
* 灌湯餃
* 蒸素粉果
* 薑蔥牛柏葉
* 咖哩牛柏葉
* 柱侯金錢肚
* 蒜茸蒸魷魚
* 雞絲粉卷
* 鮮竹卷
* 鴨腳扎
* 雞扎
* 淮山雞扎
* 四寶雞扎
* 蝦餃
* 花旗參蝦餃
* 松露雜菌餃
* 帶子餃
* 魚翅餃
* 白菜餃
* 芥菜餃
* 豆苗餃
* 乾蒸牛肉
* 山竹牛肉
* 棉花雞
* 咖哩蒸魷魚
* 乾蒸燒賣
* 蝦子燒賣 
* 牛肉燒賣 
* 三星燒賣 
* 魚肉燒賣 
* 冬菇豬肉燒賣 
* 黃沙豬潤燒賣 
* 鵪鶉蛋燒賣 
* 豬肚燒賣
* 鮑魚仔燒賣
* 鯪魚球
* 蒜蓉鮮魷
* 排骨蒸腸粉
* 咖喱猪皮魚蛋蘿蔔
* 排骨蒸陳村粉
* 梅子蒸排骨
* 藥膳雞腳
* 上湯浸鮮竹卷
* 鮮淮山䜴汁蒸排骨
* 北菇棉花雞
* 瑤柱鮮蝦菜苗餃 
* 濃湯魚肚鮮竹卷
* 川弓百芷燉魚頭

;腸粉
* 叉燒腸粉
* 牛肉腸粉
* 鮮蝦腸粉
* 蒸帶子腸粉
* 蒸羅漢齋腸粉
* 炸兩
* 豬肝腸粉
* 火鴨絲腸粉
* 卜卜脆蘿蔔絲腸
* 蔥花蝦米腸粉 
* 蔥花香茜牛肉腸
* 布拉白腸粉
;煎炸點
* 沙翁
* 煎堆 
* 芋角
* 春卷
* 鹹水角
* 炸饅頭
* 炸餛飩
* 炸油角
* 炸糯米雞
* 煎腸粉
* 煎腐皮卷
* 生煎包
* 叉燒酥
* 鮑魚酥
* 蘿蔔絲酥餅
* 煎釀三寶
* 香煎淮山鲮魚餅
* 五香芋絲餅
* 椒鹽豆腐粒
* 椒鹽九肚魚
* 椒鹽鮮魷
* 煎薄罉
* 炸蛋散 
* 炸鯪魚球
* 酥皮香麻蘿蔔餅
* 花枝餅
* 豉汁煎釀茄子
* 黑芝麻松皮包

;油菜
* 白焯生菜
* 白焯菜心
* 白焯通菜
* 白焯芥蘭
* 上湯娃娃菜
* 上湯豆苗

;粥
* 鮑片瑤柱肉片粥
* 皮蛋瘦肉粥
* 菜乾豬骨粥
* 魚雲粥 
* 雞粥
* 生菜魚肉粥
* 柴魚花生粥
* 艇仔粥 
* 豬紅粥  
* 及第粥 
* 滑牛粥  
* 魚片粥  
* 肉丸粥
* 豬肝粥
* 鯪魚丸粥
* 鯇魚腩粥
* 豬粉腸粥
* 瑤柱白粥 

;粉麵飯
* 冬菰蒸雞飯
* 豉汁鳳爪排骨飯
* 咸魚肉片飯
* 臘腸蒸雞飯
* 鱆魚肉餅飯
* 土魷肉餅煲仔飯
* 鮮蝦荷葉飯
* 魚片湯米粉
* 冬瓜肉粒湯飯
* 海鮮龍蝦湯飯
* 鮮蝦銀針粉
* 鴨髀湯飯
* 鮮茄牛肉飯  
* 支竹豆腐火腩飯  
* 炒米粉
* 炒貴刁 
* 乾炒牛河
* 什會炒河 
* 廈門炒米 
* 星洲炒米
* 滑蛋蝦仁炒河 
* 雪菜肉絲炆米
* 菜粒蛋白炒飯 
* 生炒臘味糯米飯  
* 福建炒飯
* 鴛鴦炒飯
* 肉絲炒麵
* 鴻圖窩麵 
* 干燒伊麵  
* 豉油王炒麵
* 䜴油王吊片炒麵

;甜品
* 紅豆沙
* 南瓜露
* 綠豆沙
* 核桃露
* 杏仁露
* 腰果露
* 紫米露
* 芝麻糊
* 咋喳
* 薑汁撞奶
* 冰花炖蛋
* 炖鮮奶
* 番薯糖水
* 冰糖燉雪梨
* 蓮子百合糖水
* 雞蛋腐竹糖水
* 豆腐花
* 豆腐花涼粉
* 芝麻卷
* 咖啡卷
* 芒果布甸
* 桂花糕
* 蔗汁糕
* 椰汁糕
* 馬蹄糕
* 蛋撻仔
* 燕窩蛋撻
* 楊枝甘露
* 蓮蓉西米焗布甸
* 豆沙水晶包
* 蓮蓉水晶包
* 奶王水晶包
* 蛋散
* 椰汁西米糕
* 玫瑰元肉紅棗茶
* 桂花糖燉鮮奶

;其它
*晶餅
*牛雜
*XO醬炒腸粉
*雞絲冷麵
*雞絲粉皮
*生菜魚肉
*青瓜海浙頭
*鮑汁雞腳
恒基兆業發展

**恒基兆業發展有限公司**（，簡稱**恒發**，，）係一間喺香港交易所上市嘅綜合企業，母公司係恒基兆業地產有限公司（恒地，，截至2014年12月31號持股量約莫69.27%）。主要業務係基建項目同埋投資控股。公司喺香港註冊，主席係李兆基先生。

恒發前身係**永泰置業有限公司**，喺1970年創立，1972年喺香港招股上市。1975年，李兆基用物業嚟換咗永泰1,900萬股新股，攞到永泰42.9%股權，成為最大股東而入主永泰董事局。至1979年度，永泰嘅市值已經躍升至9億港元，多咗20幾倍，成為咗一隻有26個地盤、總樓面面積達260幾萬平方英尺嘅中型地產股。

1988年8月，恒基兆業集團再改組，恒基地產收購咗永泰，將永泰改名做「恒基兆業發展有限公司」。截至1990年3月，恒發嘅市值已經有40.85億港元。

1996年8月至2005年6月，恒發曾經係恒生指數成份股。

2007年12月7號，恒發股東通過恒地向恒發收購中華煤氣（）嘅39.06%股權。搞掂咗呢單刁之後，恒發變咗空殼公司。其後恒發以基建業務為主，並唔排除考慮其他投資機會。試過傳過恒發想買起電視廣播（），但係只聞樓梯響，到2011年電視廣播大股東賣盤都未成事。

隨住恒發喺2014年12月1號完成收購「千色Citistore」業務，自此轉型從事香港嘅零售同埋中國大陸嘅基建業務。

## 攷

## 出面網頁
* 恒基兆業發展

類:前恒生指數成份股
類:恆基兆業
香港雜記

《**香港雜記**》，係首本用唐字寫嘅香港專書，由陳鏸勳所著。本書出版時，係大清末葉。光緒二十年，卽係甲午年，一八九四年，香港中華印務總局印仿聚珍板。內容講及香港當時概況，以及開港史。書分十二章，分別係地理形勢、開港來歴、國家政治、稅餉度支、中西船務、中西商務、中西醫所、民藉練兵、街道樓房、水道暗渠、華英書塾同埋港則瑣言。作者引用英人沙拔日記，亦有自己實地考察，同引用香港政府統計。

寫書之時，香港只包括香港島、九龍半島同昂船洲。而新界，包括新九龍部份，係由廣東省廣州府下，新安縣九龍司所轄。

出版時，安撫華民政務司搵過陳鏸勳傾過，要執過幾個字眼，如唔可以用江寧條約所禁嘅夷字，英皇后要更正做英皇帝，同埋中廷抬頭，英廷都要抬頭。本書並未改字，但另印更正明示。可見本書係香港出版。

## 狀況
該仿聚珍板，現存於香港大學。書中稱附十五圖，之不過，香港大學嗰本從缺。圖書館亦有流傳影印本。

中國廣東暨南大學出版社，出有《嶺南叢書》，當中有《香港雜記》。出版時爲一九九六年，用簡化字重排，叫《香港雜記（外二種）》。排版時，文亦由直書改成橫書。文由莫世祥校注，有改字，亦有斷句，兼加標點。書中亦附有九龍寨城文案同節錄時人有關香港嘅遊記。

## 出面網頁
*
*
陳鏸勳

**陳鏸勳**（），另名**曉雲**係大清人，亦係香港生意人，籍廣東南海。佢喺香港，做過濟安洋酒保險有限公司司理人，亦係萬益置業公司、廣運輪船公司、咸北輪船公司嘅司理人。一九零四年，陳鏸勳做東華醫院總理。佢喺一九零六年初死。

陳鏸勳同輔仁文社關係密切。寫《香港雜記》序時，就喺輔仁文社。當時係甲午年孟秋，光緒二十年，就係甲午戰爭嗰年。

## 著作
陳鏸勳寫過幾本書，最出名係《香港雜記》，係首部用唐字寫嘅香港專書。一八九五年，曾以佢同譚子剛出過《保險須知》一書。另外重有《富國自強》。

## 出面網頁
*
大學 (書)

**大學**係一書，由唐字寫成，相傳係《禮記》其一篇，宋前從來未成一書，後經朱熹改編章句，成爲一書，係四書之一。有傳係曾子所作，亦有傳係孔氏門人所作。

大學之名，來自篇首二字。篇首係「大學之道，在明明德，在親民，在止於至善。」自漢以來，大學二字解釋，分成新舊兩派。
大學 (搞清楚)

**[[大學]]**除咗係研究進階知識嘅學校之外，亦可以係：
*大學 (書)，儒家經典。
*大學站 (東鐵綫)：港鐵東鐵綫嘅車站。
*大學鞋：廣州老字號商標。
*大學 (選區)，香港中西區區議會選區，以香港大學起名
香江

**香江**可以係：
*香港嘅雅稱
*香港昔日嘅一條溪流，係傳說入面香港又叫香江嘅來源，有可能指瀑布灣或者黃竹坑明渠
*香江 (越南)，越南中部嘅一條河流
*香江花月夜，影視作品嘅名稱
*香江大酒店，中國廣州市一間酒店
*香江野生動物世界，中國廣州市一個動物園
*香江歲月，香港電台1984年及1996年電視劇，全劇共26集
輔仁文社

**輔仁文社**係香港一社團，活躍喺大清末葉。佢係當時居香港唐人，在港受過西方敎育，關心中國變革，以開啟民智做宗旨。裏面唔少成員，後尾成爲革命黨興中會嘅骨幹。所以有史上講輔仁文社，係興中會嘅前身。

輔仁文社喺一八九二年三月十三號成立，時爲大清光緒十八年，會址喺中環百子里，骨幹有楊衢雲、謝纘泰等人。一八九五年二月，卽光緒廿一年，唔少成員加入興中會，當時正值大清同日本打甲午戰爭末段，幾個月後大清戰敗，簽馬關條約。

舊址都變晒民居爲主。香港政府後尾立香港文物徑，喺百子里豎咗塊牌匾，以誌輔仁文社嘅史績。舊址可以由結志街，百子里樓梯上去。

## 註
齊 (田氏)

**齊**（）或者叫**齊國**，係周諸侯國。田氏原來係臣，取代姜姓嘅齊，得周天子封爲侯，後世以辨兩齊，稱之爲**田齊**。呢件事同三家分晉，並爲春秋、戰國嘅分水嶺。後尾齊自主爲王，唔再臣服於周國，爲戰國七雄之一。

田氏係陳國公子媯完嘅後代，媯姓田氏控制齊國，到田和之時，周天子封做佢做齊候，代姜姓齊。
矧

**矧**（讀疹）係唐字，文法上係連字嘅推拓連字，有況且、亦等意思，表示重有多啲嘢講。
連字

**連字**係唐文法之中，虛字一種。用以提承推轉字句。佢分爲四宗，提起、承接、轉捩同埋推展。連字中好少無意思，因爲多數係假借動字同狀字。

## 註
推拓連字

**推拓連字**，又叫**推展連字**，係連字一宗。連字本身，會推開上文，而拓展他意之用。寫文章，最忌係平衍，所以要層層開展，先至有波折。推拓連字就幫文意連埋，有層層開展之用。

推展連字有唔少，好似雖、縱、而、則咁。
姬旦

**姬旦**，又叫**周公**、**周公旦**、**叔旦**，係姬周部落首領姬昌（西伯昌）嘅仔，姬發嘅細佬。

姬昌死後，姬發繼位做周王，佢幫手打天下，將西向東，响牧野之戰打敗商紂王，推翻商朝，成爲共主。姬發死，仔姬誦立。因爲姬誦年紀細，周公就代爲攝政。嗰陣就有三監之亂，姬旦同兄弟姬奭聯手剷除東方殷商勢力，奠定姬周地位。同時亦創立禮樂，爲各諸侯所遵守，死後謚號文，世稱**周文公**。

## 周公同夢
### 「夢神」
因為孔子一句「吾不復夢見周公」（我好耐冇夢到周公治理嘅美好社會喇），後來周公就畀人叫做「**夢神**」。

### 周公解夢
「**周公解夢**」係傳統嘅夢文化，根據夢嘅內容預測未來。流傳喺民間嘅解夢書《周公解夢》入便，分咗夢做十五類：直夢、象夢、因夢、想夢、精夢、性夢、人夢、感夢、時夢、反夢、借夢、寄夢、轉夢、病夢、鬼夢。

### 民間傳說同戲稱
民間傳說如果一個人就快發生啲乜重要嘢，周公就會嚟投夢，於是「夢周公」用嚟戲稱睏覺。亦有人用「（去）搵周公」代表去睏覺。
入境問禁

**入境問禁**係唐字成語，意思係去到人哋地方，要問清楚有乜要做，人哋點做開，有乜唔做得、唔講得，以免觸犯人哋。

呢句出自《禮記》《曲禮上》一篇：「入境而問禁、入國而問俗、入門而問諱。」所以就有謂**入境問禁、入國問俗**等成語。呢處境，係國嘅控制土地。而國呢，就係城入便，而門，就係人哋屋。禁係禁令法例等，俗就係風土人情，諱就係有乜唔講得。

之後最出名嘅例，係孟子遊齊。《孟子》《梁惠王下》第二章第三節有講『**臣始至於境、問國之大禁、然後敢入**、臣聞郊關之內、有囿方四十里、殺其麋鹿者、如殺人之罪、則是方四十里、爲阱於國中、民以爲大、大亦宜乎。』
柏架山

**柏架山**（），係香港一山，喺香港島東面。佢係島上第二高山，排喺扯旗山後。山高五百卅二米，卽一千七百四十五英尺。

## 名
柏架之名，來自英國海軍司令（Admiral）柏架（William Parker）。一八四五年，地圖已有英文柏架山名。一八九四年嘅《香港雜記》，叫佢做**拍稼山**。

因爲個音似畢架，又叫**畢架山**。不過咁又同九龍另一峰筆架山撞名。

## 地理

柏架山北喺港島北岸，是爲鰂魚涌、西灣河同筲箕灣。望北係域多利海口，遠望見九龍灣同九龍諸峯；望南係大潭水塘，遠望見大潭𡰪水塘同大潭灣；望東係大潭峽‎、歌連臣山同柴灣，遠望見大東門同各島；望西係黃泥涌峽，遠望係灣仔同扯旗山。

柏架山有兩峰，一東北，一西南。東北稍低，高五百一十八米，山頂雷達站，有水泥路通上。西南至高，高五百卅二米，有三角測量柱。

## 史
一八九二年，山上修建吊車，是爲柏架山吊車。吊車來往柏架山上嘅大風坳同鰂魚涌。四十年後，一九三二年，由於少人用而拆。

一九〇三年，柏架山發現新物種，後名紅皮糙果茶（*Camellia crapnelliana*）。

一九四七年一月廿五號，菲律賓航空飛機，屬杜格拉斯C-47A-25-DK型號，試降啟德機場失敗。其後，發現飛機殘骸喺柏架山。

## 郊野
柏架山大部份地方都劃入大潭郊野公園，受郊野公園條例保護。山上樹林鬱鬱，山勢陡峭，山下市區開發較遲，所以唔似島北其他山咁，滿佈屋宇，失去天然環境。山南有集水之效，水注入大潭水塘同大潭𡰪水塘。

山上有啲本地茶花品種，好似香港茶（學名Camellia hongkongensis）咁。而紅皮糙果茶，亦喺此山首次發現。

## 交通
柏架山西側有柏架山道環繞，由鰂魚涌駁去大潭𡰪，當中有一支路上山頂雷達站。

## 註
太平山區

**太平山**（**Tai-ping-shan**或**Tai Ping Shan**）係香港一山，但範圍唔太確切。一說係扯旗山，一說香港島西北各山，包括扯旗山在內。《香港雜記》有云，太平山四約，上環有太平山街。太平山約莫係西營盤、上環到中環對上嘅山，尤其係上環。而家坊間多數用「太平山」去稱呼扯旗山。

太平山以區域來講，大約係上環山腳一帶，以東華醫院爲中。

太平山一字，甚少形容西人地方，大抵係唐人生活範圍。太平山頂一帶，亦以扯旗山而名。後尾太平山腰，又叫半山區，而山頂一帶，又叫太平山頂。

## 傳說
因爲山名，來歷不明，所以坊間就有傳說。太平山同扯旗山係有段古。話說香港曾經海賊倡厥，香港島係巢穴。佢哋見有船駛近，就上山頂扯旗爲訊，通知同黨出動打劫。後尾海賊畀朝廷招安，又或被滅，咁就太平返晒，就叫太平山。

不過扯旗一說，可能另有來歷。《香港雜記》有云，「若域多厘山、則有報船之扯旗一杆。」呢度講英人見船來，就會扯旗報船，準備入港，可見扯旗山之名，由此而來。

## 文化影響
電視劇《太平紋身店》好多鏡頭都喺呢度取景，入面亦有一條『太平街』，但現實嘅太平山就只有一條『太平山街』而唔係『太平街』。
鵝頸

**鵝頸**（**Bowrington**），又按英文繙**寶靈城**，係香港一地，喺香港島上，佢約莫係堅拿道一帶，天樂里同波斯富街之間，摩利臣山之東。今歸入灣仔區。

## 地理
鵝頸之東爲東角，西爲摩利臣山，南爲跑馬地，北爲填海區。皇后大道東以南，視爲跑馬地，北則視爲鵝頸。

## 史
鵝頸喺域多利城之中，四環九約第八約。

鵝頸南面嘅跑馬地，原本係黃坭涌，涌水就北流入海，涌口係種米澤地。涌口對出，係利園山同摩利臣山夾出嘅淺灘地。英人收地兼去水，變成跑馬地，而喺灘地開涌直入域多利海口。而入海之處，係當時真正嘅灣仔，喺東角之西。

到十九世紀五十年代末，當時香港總督寶靈，打算喺涌口一帶起城，而城名以佢命名，叫寶靈城（Bowrington）。因填地之故，要將黃坭涌嘅水，開條涌出海，當時人叫鵝頸涌或者鵝澗，英文叫Bowington Canal。由於水道長而窄，似鵝頸。電車路一段，有橋過涌，所以叫鵝頸橋，橋呢條順理成章叫鵝頸橋。

二十世紀初，有香港八景之一，其一係**鵝澗榕蔭**，就係便鵝澗兩岸同利園山嘅榕樹。

後尾涌成暗渠，渠上有堅拿道天橋。

## 公共設施
市政局喺鵝頸設街市，名鵝頸街市。另有棟鵝頸熟食中心。二千年時歸食物環境衞生署管。
跑鵝

**跑鵝**或係**跑鵝區**，係香港兩地合一區，指跑馬地同鵝頸，係位於香港島嘅一個區域。
康塞普森

**康塞普森**（**Concepción**，IPA：[kon.sepˈsjon]），有譯**康塞普西翁**，係智利一個城市，康塞普森省同埋Biobío Region嘅首府。

## 睇埋

*康塞普森大地震
*新康塞普森
大潭𡰪

**大潭𡰪**（**Tai Tam Tuk**；**Tytam Tuk**；**Tytam Took**；𡰪讀督），又寫**大潭叾**（叾讀督）係香港一地，係香港島大潭洋面之中，最𡰪𡰪嘅地方，所以叫大潭𡰪。因爲𡰪同叾唔係文言常見字，又借字寫**大潭篤**。家下有大潭篤水塘同大潭篤村。大潭童軍中心亦在此。

## 地理
大潭，故名思意，係個大嘅潭。潭三面環海，畀赤柱半島同石澳半島夾實。英人將個潭分成兩名，白筆山到黃蔴角，叫大潭灣，水面較闊，而白筆山到大潭𡰪，叫大潭港，水面較窄。

## 史
大潭𡰪就正正喺大潭港最入嘅地方。英人未建大潭篤水塘之前，大潭𡰪係谷地涌口，前面有淺灘。涌口有客家村，叫大潭𡰪，多數姓鍾，亦有幾戶姓邱、陳。佢哋祖先約莫十七世紀，由廣東梅縣同五華遷來，以耕種維生。而對出淺灘係水上人聚集之洋面，以避風浪。大潭𡰪，就係由條村留落來。

香港政府鑑於薄扶林水塘唔够使，就起多個水塘。政府相中大潭𡰪一帶山谷，分期而建。一八八二年，起好第一個。之後亦有幾個落成。到咗一九一二年，最後一期，起到大潭𡰪村。當時村中住有七十六人，村民全部得到政府賠償，徙去柴灣。工程於一九一七年完工。一九一八年二月二號，當時港督梅含理揭幕。

今日壩外亦有大潭篤村，同原本客家村無關，村民係水上人搬上岸嘅住。

而因爲柴灣發展城市，香港童軍總會喺柴灣嘅營地，亦搬到大潭𡰪，名大潭童軍中心。

## 交通
大潭𡰪地處偏僻。之不過由於係石澳同淺水灣之間必經之路，所以壩頂貫通大潭道。由於佢係十九世紀嘅設計，加上偏僻，所以車道只有一綫，車以停係壩前，確保無對頭車，先可以通行。
盧塞麗婭山度士

**盧塞麗婭山度士**（****，）係巴西女演員及製片人，巴西聖保羅州嘅聖安德烈市出世。佢係巴西女奴 (電視劇)（A Escrava Isaura）嘅女主角。

喺1985年佢《大眾電視》金鷹獎最佳外國女主角獎，皆因嗰屆係唯一一屆為外國演員頒獎嘅金鷹獎，所以佢係到而家唯一外籍女性金鷹獎得主。

## 連出去
*互聯網電影數據庫
*盧塞麗婭山度士文件
*盧塞麗婭山度士文件喺Youtube
郊關

**郊關**係邊界閘口。郊係各國邊界，而關係出入口，該處有人守，收關稅同檢查可疑嘅人。
Our radio

**Our Radio**係香港第二大網上電台，台長係梁錦祥先生。 

作為香港嘅網台，Our radio唔講政治問題，多數節目都會近合香港年青人興趣。Our radio嘅宗旨係為香港人提供一個網上平台去了解香港人身邊嘅事。

## 節目簡介
星期一
* 今朝有酒﹕由梁錦祥先生同朱文俊先生主持，飲食節目，介紹中西美食

## 拎
* Our radio.HK網上電臺
魯本斯基法爾科

**魯本斯基法爾科**（，）係巴西男演員。佢係1976年巴西電視劇女奴伊佐拉（A Escrava Isaura）嘅男主角。

## 連出去
*互聯網電影數據庫
*"我愛電影"門戶
*巴西男主角魯本斯基法爾科喺聖保羅醫院因心臟驟停死咗，享年七十六
愛麗莎

**愛麗莎·費南德茲**（，）係巴西女演員。佢係1976年巴西電視劇女奴伊佐拉（A Escrava Isaura）嘅女主角。

1993年，愛麗莎喺里約熱內盧因癌死咗，享年42。 

## 連出去
*互聯網電影數據庫
*巴西戲劇悼念
*愛麗莎小姐
砂巨蜥

**砂巨蜥**係澳洲一種大型嘅蜥蜴。分布喺森林以至草原地帶。以食老鼠、昆蟲同埋小型動物為生。可分兩個亞種：
* **Gould's Goanna**（*[[Varanus gouldii gouldi|Varanus g. gouldi]]*）
* **Desert Sand Monitor**（*[[Varanus gouldii flavirufus|Varanus g. flavirufus]]*）

## 相

File:Sand monitor walking tracks in sand.jpg|Sand monitor walking tracks in sand.
File:Bangara at Gidgee.jpg|Bungarra at the Gidgee Gold Mine.
File:Varanus gouldii at Sunrise Dam Gold Mine.jpg|Bungarra at the Sunrise Dam Gold Mine.


## 參考
* Cogger, H. (1967). *Australian Reptiles in Colour*. Sydney: A. H. & A. W. Reed, ISBN 0-589-07012-6
* King, Dennis & Green, Brian. 1999. *Goannas: The Biology of Varanid Lizards*. University of New South Wales Press. ISBN 0-86840-456-X
* Brian Bush, Brad Maryan, Robert Browne-Cooper and David Robinson,(1995) *A guide to the reptiles and frogs of the Perth region*, Nedlands. UWA Press.  ISBN 1-875560-42-4

## 睇埋
* 水巨蜥
* 科莫多巨蜥

## 出面網頁
* Photo of Varanus gouldii at Reptilesdownunder.com
* Photo of Varanus gouldii at Pbase.com
曼努埃爾·山塔納

（，；）係西班牙嘅前男網球手，馬德里自治區馬德里人。1966年攞過網球世界第一而出名。

## 葳蕤史
* 網球大滿貫最叻（男單）：
** 法國網球公開賽：**冠軍**（1961年、1964年） 
** 溫布頓網球公開賽：**冠軍**（1966年） 
** 美國網球公開賽：**冠軍**（1965年）

## 註

## 拎
* International Tennis Hall of Fame
雷耶斯

**雷耶斯**（，）係西班牙一名足球員，喺出世，踢過阿仙奴、皇家馬德里、馬德里體育會、西維爾足球會、埃斯特雷馬杜拉。

佢原本喺西班牙甲組足球聯賽中型班西維爾踢波，2004年突然畀英格蘭超級足球聯賽球會阿仙奴以高達2,000萬英鎊轉會費收購咗。嗰陣時唔少評論都質疑阿仙奴嘅收購，因為雷耶斯嗰陣時喺西維爾嘅表現唔算突出。事實上雷耶斯喺踢阿仙奴嘅第一場就入咗個烏龍波，之後又成日公開話適應唔到英國嘅環境。最後阿仙奴喺2006-07年球季將雷耶斯借咗去西甲豪門皇家馬德里。

喺皇家馬德里嗰一年，雷耶斯不斷受到傷患困擾，加上要改踢唔係幾擅長嘅右中場位置，限制咗雷耶斯嘅發揮，亦令佢始終踢唔返以前喺西甲時嘅表現。不過佢喺聯賽最後一個星期嘅賽事贏返球迷的歡心，因為佢喺下半場後備上陣，重梅開二度，令球隊反勝對手，幫皇馬喺最後一個星期以同分但係好啲嘅對賽成績贏咗巴塞隆拿，攞返失落咗四年嘅聯賽冠軍。賽季完咗之後，佢冇返返英國，重加盟咗都喺馬德里市嘅馬德里體育會。

2008/09賽季，雷耶斯畀人借咗去葡萄牙嘅賓菲加。2012年，雷耶斯返去西維爾踢。其後先後轉投愛斯賓奴、科爾多瓦、新疆天山雪豹同埋埃斯特雷馬杜拉。

雷耶斯喺2019年6月1號車禍喪生，終年35歲。

類:交通意外死者
簡尼沙里斯

**簡尼沙里斯**（，）係西班牙足球員，踢守門員個位。

簡尼沙里斯1988年開始踢西班牙甲組足球聯賽嘅皇家馬德里足球會（皇馬），初時只係踢皇馬B隊。到1992年畀人借咗去切爾達足球會，到1994年畀皇馬收返。1998年轉投華倫西亞足球會，一路踢到2008年退役。
Barts and The London School of Medicine and Dentistry

**Barts and The London School of Medicine and Dentistry**（巴茲和倫敦醫學院）係英國一間醫學同牙醫學院。

Barts and the London 係由倫敦醫學院（The London College Medical School，1785年成立）同聖巴茲羅買醫學院（Medical college of St. Bartholomew，1123年成立）喺1995年聯合成立。

Barts and the London係英國其中一間學術排名最高嘅醫學院，根據2008年英國RAE排名，Barts and the London 同劍橋和愛丁堡醫學院並排第一位。

## 出面網頁
* School of Medicine and Dentistry
黃泥涌

**黃泥涌**（Wong Nai Chung），又寫**黃坭涌**，係香港一地，亦係一涌，亦係一村。佢喺香港島中部北面，因爲黃泥涌有跑馬場之故，亦叫跑馬地。因西面有墳場，所以西人亦叫快活谷。村都拆咗好耐，而涌係變咗寶靈渠。

黃泥涌喺香港未開埠之前，屬新安縣地。而地勢平坦，係島上兩笪大平地之一，另一笪喺香港仔。所以有人在此耕田成村，是爲**黃泥涌村**。村地原屬香港大族鄧氏，租地畀當地人耕田。英人來港之後，同村人買地。因爲英人收地，令佢失去收租之地，所以鄧氏曾經告上新安縣衙。英人收地後，將下環嘅墳地，移到黃泥涌西部。亦都將黃泥涌峽田地嘅水疏通，填高成跑馬地，卽今日叫快活谷馬場。
阿里健康

**阿里健康信息技術有限公司**（）係一間喺香港交易所上市嘅的綜合企業公司。主要業務係投資電訊同埋互聯網相關業務、多媒體業務，物業同埋乳類產品業務。

公司喺百慕達註冊，主席係王軍。

1971年，古勝祥先生創立咗瑞興百貨有限公司，同一年喺香港聯合交易所主板上市。1997年，畀永義國際收購，改咗名做**永富建設有限公司**，1998年再改做**永富建設國際控股有限公司**。2000年，中國電信夾埋財團又收購咗佢，改名做**21世紀通有限公司**，同時重將業績唔好嘅百貨賣晒。2004年畀中信集團收購咗，改名做**中信21世紀有限公司**。2014年，阿里巴巴集團入主中信21成為大股東，再改名做**阿里健康信息技術有限公司**。

## 出面網頁
* 

類:阿里巴巴集團
類:恒生指數成份股
重子

**重子**（hardron）係一種由3個**夸克**（quark）組成的粒子，係強子一種。不過佢唔係一種基本粒子。重子係强相互作用的一員，常見的重子有質子同中子。

### 重子家族
**Δ重子（Δ++、Δ+、Δ0、Δ−）**
*由上夸克和下夸克组成，會衰變做π介子同一個質子或者一個中子。
**Λ重子（Λ0、Λ+c）**
*由一個上夸克、一個下夸克同一個魅夸克或者一個奇異夸克组成。
**Σ重子（Σ+、Σ0、Σ−）**
*由一個奇異夸克同兩個上或者下夸克或者一個上夸克同一個下夸克组成。比其它Σ重子衰變得快。
**Ξ重子（Ξ0、Ξ−）**
*由兩個奇異夸克同一個上夸克或者一個下夸克组成。

### 重子質量、壽命同發現者
**質子**(p)
*静止質量(MeV) 938.27203±0.00008
*平均壽命(s) 1031 ~ 1033 年
*發現者 歐內斯特·盧瑟福(1911)
**中子**(n)
*静止質量(MeV) 939.56536±0.00008
*平均壽命(s) 885.7±0.8 年
*發現者 詹姆斯·查德威克(1932)
**Δ粒子**
*静止質量(MeV) 1230~1234
*平均壽命(s) (1.58~1.72)×10-15
**Λ粒子**
*静止質量(MeV) 1115.683±0.006
*平均壽命(s) 2.632±0.020)×10-10
*發現者 罗彻斯特、巴特拉(1947)

## 參考
*Review of Particle Physics, S.Eidelman, et al., Phys. Lett. B 592, 1 (2004).
和勝和

**和勝和**（）簡稱「勝和」（），係香港三大三合會組織之一。
## 碎料
*人稱「上海仔」嘅郭永鴻係呢個黑幫嘅一個前任坐館。
*東方傳媒機構同呢個幫會有仇，經常對佢口誅筆伐，甚至不惜順便謾駡埋與之勾結嗰啲香港政府嘅成員。

## 事件

* 七二一元朗襲擊：香港部分聲音認為呢次事件，同包括和勝和在內嘅三合會組織，仲有親中派立法會議員何君堯有密切關係。
*2015年1月27號夜晚七點，和勝和同水房喺西貢勝記海鮮酒家某貴賓房食飯兼講數，當時梁振英同林鄭月娥一齊就坐喺隔籬房開餐，引來官黑兩者同場出現事有蹺蹊，並非巧合嘅猜測。

## 備註

## 參考
Aeon信貸

**AEON信貸財務（亞洲）有限公司**（）係香港一間金融公司，主要業務係提供消費信貸融資服務，包括簽發信用卡、私人貸款融資同埋車、家庭用品同埋其他消費者產品等租購融資。

## 睇埋
* 永旺集團
* 吉之島
* 靈格風

## 拎
* AEON信貸
密特朗

**密特朗**（，）係法國政治人物，屬於法國社會黨，做過法國總統（1981年5月19號—1995年5月17號）。

1981年法國總統競選入便攞到51.8%嘅選票贏咗，成為咗法國第五共和國嘅第四個總統。1988年以54%嘅得票率連任。1995年5月任期完咗退任，但係喺第二年嘅1月8號就因為前列腺癌喺巴黎死咗。

## 拎
* François Mitterrand (1916-1996) - Présidence de la République 
* Site du Musée François Mitterrand de Jarnac 
* Site officiel de l'Institut François-Mitterrand 

類:法國總統
類:癌死者
ASMPT

**ASMPT**（，、，以前叫**ASM太平洋**（））係一間喺香港交易所上市嘅工業公司，喺開曼群島註冊，總部設喺新加坡。主要業務係設計、造同埋賣半導體工業用嘅架生、工具同埋材料。現任行政總裁係黃梓达。

## 歷史

1975年，嘅創辦人Arthur del Prado嚟到香港，同佢嘅客戶飛利浦開會，期間順便考察香港半導體行業嘅發展前景。最終，佢招募咗考察期間認識嘅電機工程師林師龐，同佢一齊成立咗ASM太平洋，係日本以外亞洲第一間半導體架生公司，開頭公司嘅業務係喺亞洲代理半導體物料同架生嘅銷售。

1989年1月，ASM太平洋喺香港聯交所上市。

2010年，ASM太平洋買咗西門子公司旗下嘅（簡稱：SEAS），拓展電子裝嵌系統市場。收購價係1歐元，ASM太平洋重應承會向SEAS增資2.02億元，重會喺三年之內再提供2.02億元貸款融資。

2022年8月，ASM太平洋為咗避免同ASM國際混淆而改名做ASMPT，並將公司分為半導體解決方案（）同解決方案（）兩個部門。

## 歷任總裁
* 林師龐博士（–2006年12月）
* 李偉光（2007年1月–2020年5月）
* 黃梓达（2020年5月–）

## 參考資料

## 拎
*ASMPT Corporate
希拉克

**希拉克**（，）係法國政治人，屬於人民運動聯盟，做過法國總統（1995年5月17號至2007年5月16號）。

## 屋企
希拉克喺巴黎出世，係屋企嘅獨仔。佢老婆係Bernadette Chirac，佢哋有兩個女。

## 政途
*1974年5月27號，希拉克第一次當選法國總理，任期一路到1976年8月26號。
*佢喺1977年至1995年間三次連任巴黎市長。1986年3月20號到1988年5月10號，佢重兼任埋法國總理，係佢個人第二次當選呢個職位。
*1995年5月7號，佢第一次當選做法國總統（17號先至上任），任期係七年。
*2002年5月，佢再以81.5%對18.5%嘅絕對優勢擊敗對手連任，由呢屆總統任期開始，任期改為五年一屆。
*2007年5月任期完咗退任，佢嘅繼任人係薩爾科齊。

## 個人榮譽
*  外交學院名譽博士（2008年11月17號／2009年4月29號）

## 攷

## 出面網頁

* Jacques Chirac (1932) - Présidence de la République 
* 人民网—希拉克：钟情中国文化
Ciro Gomes

**高美士**（，）係巴西律師同政治人。喺1989年至1990年期間出任福塔雷薩市市長，1991年至1994年期間出任塞阿拉州州長。

高美士係現任塞阿拉州長西德高美士阿哥，政治人柏翠絲亞莎波也前夫，演員Patrícia Pillar嘅現任老公。

## 出面網頁
*高美士Twitter
*高美士個人網頁
龐比度

**龐比度**（，）係法國政治人物，做過法國總統（任期1969年至1974年，喺任內過身）。

## 政途
龐比度1958年加入戴高樂內閣。1962年4月16號做法國總理，1968年7月10號辭職。1969年6月15號，龐比度攞到58.22%嘅選票當選做法國總統。喺任内嘅1974年4月2號，因為卡勒氏病（Kahler's disease）過身。

## 用佢個名命名嘅事物
*龐比度中心 

## 出面網頁

* Georges Pompidou (1911-1974) - Présidence de la République
薩爾科齊

**薩爾科齊**（，，粵語音譯**沙哥史**）係法國政治人，屬於人民運動聯盟，做過法國總統（2007年5月至2012年5月）。

## 屋企
薩爾科齊係匈牙利裔。阿爸喺1948年由匈牙利以難民身份走咗去法國巴黎，娶咗一個醫生個女（猶太裔）。兩個人一共生咗三個仔，薩爾科齊就係入便嘅老二。後來兩個人離婚。

薩爾科齊嘅第一任老婆係Marie-Dominique Culioli（1982年至1996年），第二任老婆係西西莉亞·西佳妮爾-阿爾班妮茲（1996年至2007年），第三任（現任）係卡拉布盧尼（2008年至）。

## 政途
薩爾科齊喺23歲加入政壇。2007年參加第9屆法國總統選舉。經過兩輪投票，攞到53%選票擊敗對手當選。2012年第10屆法國總統選舉，佢喺第二輪投票輸咗畀奧朗德，連任唔到。

## 同中國關係
薩爾科齊做咗法國總統之後，因為會見丹增嘉措同埋抵制2008年夏季奧林匹克運動會等事件，同中華人民共和國嘅關係越嚟越差。

## 貪污指控
2020至2021年，薩爾科齊先後喺兩單案件被控貪污。

2021年3月1號，巴黎刑事法庭判決薩爾科齊有期徒刑三年，緩期兩年執行。

## 參考

## 出面網頁

* Nicolas Sarkozy (1955) - Présidence de la République 
* 
*
邢丹

**邢丹**（）係中華人民共和國廣東省深圳市嘅一個公務員，深圳慈善歌手、「愛心大使」叢飛嘅老婆。

邢丹喺遼寧省盤錦一個有錢人屋企入便出世，係獨生女。喺瀋陽航空工業學院讀過書。2002年去到深圳實習，2003年做咗深圳航空公司嘅空中小姐。

2004年邢丹同叢飛結婚；佢哋有個女，叫邢小叢飛。結婚之後邢丹一直照顧叢飛，一路到2006年叢飛患胃癌死咗。叢飛死咗之後，佢繼續佢老公嘅慈善工作，深圳嘅網絡平台《深圳新聞網》叫佢做「了不起的女性」。

2011年4月13號夜晚11點左右，邢丹坐車去到惠深沿海高速公路惠東稔山路段嗰陣時，畀三個人（兩個係未成年）用石仔同埋石屎掟佢架車，邢丹面部被打中，搶救之後喺第二日凌晨因為失血過多過咗身。由於佢同叢飛都致力慈善，佢受襲過身呢件事喺社會引起好大反響。好多論壇都有「好人唔長命」之類嘅評論。

4月18號上晝，邢丹告別會喺深圳市殯儀館大禮堂舉行。
巴西利亞

**巴西利亞**（）係巴西一座城，又係呢個國嘅首都，喺1956年至1960年建城。1960年4月21號，巴西因為要加快內陸嘅開發，正式將首都由當時嘅里約熱內盧搬去巴西利亞。

截至2013年，巴西利亞嘅人口估計大約有279萬。

## 出面網頁

*
左永寧

**左永寧**（，）係台灣女藝人，喺台北市出世。

左永寧嘅封號有「**美胸皇后**」、「**台灣第一美胸**」等。現時佢隸屬采姿模特兒經紀公司，以內衣廣告替身演員為人所知。主要活躍於模特兒行騷、清談節目通告藝人等領域。因胸部D罩杯性感、美胸係佢嘅個人風格。
夏威夷共和國

**夏威夷共和國**（**The Republic of Hawaiʻi**）係繼夏威夷王國之後，喺夏威夷出現嘅國。首都設喺檀香山。

美國為咗吞咗夏威夷，喺1893年發動政變，逼Victoria Kaʻiulani Kalaninuiahilapalapa Kawēkiu i Lunalilo Cleghorn女王讓位，推翻咗夏威夷王國，然後成立咗呢一個過渡政權。1898年正式畀美國吞咗。
蔣世豪

**蔣世豪**（）係一個香港足球員，綽號「豪豬」，司職中場指揮官，譽為係香港足球代表隊1990年代至2000年代最叻嘅中場指揮官之一。

## 球員生涯
1993年喺英國踢嘅高菲亞盃青年足球賽，當時只得18歲嘅蔣世豪，幫香港足球代表隊青年軍踢，開賽2.8秒鐘就入波，做出咗當時最快入波嘅世界紀錄，重喺1993香港傑出運動員選舉獲選做「傑出青少年運動員」。

做出呢個紀錄之後，1994年，蔣世豪得19歲就幫南華足球隊喺香港甲組足球聯賽賽事上陣，但係因為覺得好難承受嚟自球迷嘅壓力，加上佢本人對足球事業並唔感到樂觀，所以喺1995年毅然退出球壇。後來佢去咗澳門發展佢嘅電腦事業，得到屋企人同埋球迷嘅支持，大半年之後先至重返球場加盟發景體育會，1996年轉投愉園體育會。

2007年初，蔣世豪因為「城門谷事件」對代表香港足球代表隊感到心灰意冷，決定唔踢香港足球代表隊。雖然有好多足球界人士，包括球會高層、球員同埋球迷提出挽留，但係佢心意已決。當時香港足球代表隊教練黎新祥表示暫時未有蔣世豪嘅接班人，而蔣世豪就話朱兆基同埋盧均宜都有潛質。

2007年踢嘅世界盃亞洲區外圍賽，因為蔣世豪嘅恩師黎新祥教練得到邀請，復出執教香港足球代表隊，所以蔣世豪都復出踢多兩場國際賽去多謝恩師嘅提攜。喺第一圈嘅兩場比賽中，蔣世豪都被委任做隊長。喺第一回合幫香港足球代表隊以3－2喺印尼中立場打敗東帝汶，喺第二回合喺主場幫香港足球代表隊以8－1大勝東帝汶晉級第二圈賽事。喺嗰場比賽入便，佢都有一個入波同埋兩個助攻。不過，呢次亦都係佢最後一次代表香港足球代表隊出賽。

蔣世豪喺2008年7月25號宣佈結束職業足球生涯，但係又轉會嗰陣時啱啱攞到升上香港乙組足球聯賽資格嘅永義足球隊，繼續享受足球。

## 死
蔣世豪喺2011年4月22號朝早同老婆因為錢同埋感情發生爭執之後，喺天水圍屋企跳樓過身，享年35歲。

## 個人榮譽
* 香港足球明星選舉 最佳十一人 5次(1999-00、2000-01、2003-04、2004-05、2005-06季度) 
* 香港傑出運動員 傑出青少年運動員 1次(1993年) 

## 攷

## 拎
* 香港足總球員資料
* 蔣世豪個人網站
* 個人介紹 -- 蔣世豪

類:香港從高空跳下自殺身亡者
藏文

**藏文**（；，威利轉寫：Bod skad，THL：Böké）係藏語嘅標準語文，喺書面上叫**標準藏文**（，威利轉寫：Bod yig，THL：Böyik），喺綴字上記錄嘅係7世紀嘅藏文發音，根據古音讀今音，有跨方言嘅功用；喺口語上叫**拉薩話**（，威利轉寫：Lha-sa'i skad，THL：Lhaséké），係藏文嘅標準口語，喺成個藏區嘅藏族人當中通用。

## 派系
藏文屬於：漢藏語系→藏緬語族→藏語支。

## 方言
藏語分成三大方言：
* 衛藏方言（即係拉薩話）
* 康方言（德格話、昌多話）
* 安多方言

## 分佈
講藏文嘅人分佈喺下便幾個地方：
* 中國
** 西藏自治區；
** 四川省阿壩藏族羌族自治州、甘孜藏族自治州；
** 甘肅省甘南藏族自治州；
** 青海省；
** 雲南省迪慶藏族自治州等等
* 巴基斯坦
* 印度
* 尼泊爾
* 不丹
估計講藏文嘅人約莫有615萬。

分類:藏緬語族
我哋重未知箇日睇到朵花個名

《**我們仍未知道那天所看見的花的名字。**》（群英社戲名係「我們仍未知道那天所看見的花名。」）（我哋重未知嗰日睇到朵花嘅名、），簡稱**那朵花**（嗰朵花），係由動畫公司 A-1 Pictures 製作嘅原創日本動畫。

## 參考

## 出面網頁
* 電視動畫官網
*A-1 Pictures官網：電視、電影
*我們仍未知道那天所看見的花的名字。嘅Twitter頁
西德高美士

**西德·費雷拉·高美士**（，）係巴西土木工程師同政治人，前任塞阿拉州長高美士（Ciro Gomes）細佬。佢喺2007年到2015年間做塞阿拉州州長。2018年上任巴西參議員。

## 出面網頁
*高西德Twitter
*塞阿拉州官員官方網站
克朗

**克朗**係一個貨幣單位，個名嘅意思係「王冠」（又即係英文嘅 "crown"），喺唔同嘅話入便有唔同嘅串法。

## 而家用緊克朗做單位嘅貨幣
*捷克克朗：喺捷克用
*丹麥克朗：喺丹麥、格陵蘭、法羅群島用；
*法羅群島克朗：係丹麥克朗嘅另一個版本，同丹麥克朗一樣價值，都係由丹麥國家銀行發行，喺法羅群島用；
*冰島克朗：喺冰島用；
*挪威克朗：喺挪威用；
*瑞典克朗：喺瑞典用；

## 以前用過克朗做單位嘅貨幣
*奧地利克朗：1919年至1925年喺奧地利同埋列支敦士登用；
*奧屬尼德蘭克朗：（？）至1794年喺奧屬尼德蘭用；
*奧匈帝國克朗：1892年至1918年喺奧匈帝國用；
*波希米亞和摩拉維亞克朗：1939年至1945年喺波希米亞和摩拉維亞保護國用；
*捷克斯洛伐克克朗：1919年至1939年同埋1945年至1993年喺捷克斯洛伐克用；
*愛沙尼亞克朗：1928年至1940年同埋1992年至2011年喺愛沙尼亞用；
*匈牙利克朗：1919年至1926年喺匈牙利用；
*列支敦士登克朗：1898年至1921年喺列支敦士登用；
*斯洛伐克克朗：1993年至2008年喺斯洛伐克用；
*南斯拉夫克朗：1918年至（？）喺南斯拉夫用

## 想用克朗做單位嘅貨幣
*格陵蘭克朗：會喺格陵蘭用，係丹麥克朗嘅另一個版本
浩騰媒體

**浩騰媒體**（英文**Optimum Media Direction**，簡稱**OMD**）係一間媒體購買公司，1996年成立，總部嚮紐約，係廣告代理商，每年生意約80億美元。母公司叫做Omnicom集團。

嚮亞洲，浩騰媒體中國公司由天聯、恆美同李岱艾3間廣告公司合併而成。

## 主要客人
* Air Asia 亞洲航空
* Apple 蘋果電腦
* Dongfeng Peugeot 東風牌標緻
* GE 通用汽車
* Intel 英特爾電腦
* Siemens 西門子公司
* Watsons Water 屈臣氏蒸餾水
* Zhujiang Beer 珠江啤酒
* Fedex 聯邦快遞
* McDonalds 麥當勞

## 港鐵事件
2011年4月，浩騰媒體代一個客戶港鐵，發信畀香港報館，話若果傳媒寫港鐵負面新聞，廣告將會有變。事件疑似干預新聞自由，成為頭條新聞。之後，港鐵何恆光認為，OMD廣告公司誤解港鐵意思，OMD市務部敏感度低。OMD話，事件係個別員工錯誤，港鐵無指示OMD要對傳媒編輯指點。

## 出面網頁
* RTHK: 浩騰媒體去信報館，指可能抽廣告
虎門

**虎門**（；），又稱**虎頭門**（），係中國一海門，喺廣東珠江獅子洋同零丁洋之間，北面獅子洋爲內洋，南面零丁洋爲外洋。喺大清時守住珠江口，係通去省城要道。而東面外洋處，爲穿鼻，舊時係洋船寄椗，聽入省城嘅地方。

行政上，當今中華人民共和國計，虎門兩岸，東歸東莞市虎門鎮，西歸廣州市南沙區南沙街道。

## 地理

虎門喺零丁島西北偏北卅英里。由南向北上，東面地勢稍高，大清時屬新安縣。望左係虎門之南，有兩島，一叫龍穴，一叫三板洲。過島後。就到虎門，之東係穿鼻，之西係大角頭。穿鼻向虎門之角，叫沙角，有沙角礮臺。入虎門，過穿鼻，爲一灣，叫安臣灣。灣東有島叫亞娘鞋，而島上有鎮口，係虎門銷煙嘅地方。亞浪鞋向虎門面，有威遠礮臺。亞娘鞋對開，大角頭之間，有兩島，一南一北，叫下橫檔同上橫檔。再北上，大角頭以北，亞娘鞋西北面，有三島，由南而北，叫大虎、二虎同三虎。沿水北上，就出虎門，是爲獅子洋，真係珠江水來。

## 礮臺
《清史稿》有講，虎頭門有五礮臺，分別威遠、上橫檔、下橫檔、大角、沙角。呢五礮臺喺唔同嘅島上，威遠喺亞娘鞋，上橫檔喺上橫檔，下橫檔喺下橫檔，大角喺大角頭，沙角喺穿鼻。佢哋鎮住珠江口，以防海賊入侵省城。

## 交通

1997年，起成虎門大橋，駁通虎門兩岸。

## 註
亞娘鞋

**亞娘鞋**（Anunghoy Island）係中國一島，喺虎門之東，穿鼻之北。因島上面便，向虎門一面，有威遠礮臺，亦叫**威遠島**。英人叫個礮臺做Anughoy Fort，亞娘鞋之寨城咁解。島北有虎門寨，又叫鎮口，係虎門守軍大本營。

向虎門之處，有灣叫安臣灣。亞娘鞋過虎門，有大角頭一島。

## 名
亞娘鞋係細路女隻鞋咁解。
安臣灣

**安臣灣**（**Anson Bay**），《香港雜記》叫**顏順灣**，係中國一灣，喺廣東虎門亞娘鞋對出，係珠江入零丁洋前一灣。灣對面係大角頭，中間有上橫檔同下橫檔。而灣南係穿鼻。

安臣灣個名來英國水師提督安臣（George Anson, 1st Baron Anson）。佢嘅船橫越太平洋，一七四一年到一七四二年去澳門。期間率戰船百夫長號（Centurion）入獅子洋，中間寄椗此灣而名。當時海關唔畀佢嘅船入省城。
2010/11年度香港足球高級組銀牌賽

**2010/11年度[[高級組銀牌賽]]**已經係第109屆。賽事由廣東康寶電器有限公司冠名贊助，正式嘅名係香港足球總會康寶高級組銀牌賽。

## 參賽球隊
呢屆高級組銀牌賽嘅參賽球隊一共有10支，全部都係2010/11年度香港甲組足球聯賽嘅球隊。

## 比賽

### 初賽

----
威遠礮臺

**威遠礮臺**（Anunghoi Fort），減筆寫**威遠砲台**，係中國一礮臺，喺廣東虎門嘅亞娘鞋上面，對住珠江口。大清年間起嘅。威遠礮臺查實唔係島上唯一嘅礮臺，不過就以佢做統稱。同威遠礮臺相連，重有**鎮遠礮臺**同**靖遠礮臺**，三個都喺灘上。另外後面南山，有**南山礮臺**。

大清時虎門兩岸都係歸東莞縣，所《清史稿》有話，虎頭門五礮臺，分別係**威遠**、上橫檔、下橫檔、大角、沙角。威遠就係威遠礮臺。
2011年埃及示威

**2011年埃及示威**係由2011年1月25號到2月12號響埃及一連串示威，主題係要求埃及總統穆巴拉克落台，有過百萬人參與，搞到八百幾人死，六千幾人傷，結局係穆巴拉克肯落台。
內幕交易

**內幕交易**係指知道咗啲未公開嘅影響股價消息後去買賣股票令自己賺錢嘅行為，由於對公眾唔公平，所以屬於犯法行為。

## 睇埋
* 聯洲珠寶
* 杜軍
* 道瓊斯內幕交易案
樂瞳

**樂瞳**（，），原名**龔茜彤**，係前香港無綫電視藝員同歌手。佢出過兩張細碟，之後專注拍電視劇。2017年佢同無綫合約期滿，恢復自由身，同年推出寫真集《See La Cilla》。

## 演出作品
### 無綫電視
#### 電視劇

#### 電視節目
* 2006年：《美女廚房》- 美少女廚神參賽者之一
*2006-2008年：《一擲千金》- 千金小姐
*2008年：《食到篤、問到篤》- 為食妹
*2008年：《頑遊關西》- 主持
*2010年：《逐格鬥》- 嘉賓
*2010年：《千奇百趣香港地》- 嘉賓
*2010年：《超級遊戲獎門人》- 嘉賓

### ViuTV
*2017年：《晚吹—總有一瓣喺左近》- 第6集嘉賓
*2019年：《晚吹—女學生·吹水班》- 第1集嘉賓

### 電影
*2010年：《翡翠明珠》 飾 宮女桃紅
*2011年：《我愛HK開心萬歲》 飾 87年街坊（謝雪心飾）個女
*2012年：《2012我愛HK喜上加囍》 飾 郭美美（毛舜筠飾）秘書
*2013年：《重口味》 飾 夏馥茵
*2018年：《我的情敵女婿》 飾 Angel
*2020年：《大盜演》 飾 阿瞳

### 演出MV
*2006年：你我她（TVB版，主唱：泳兒）
*2007年：愛一個上一課（TVB版，主唱：容祖兒）
*2007年：Here I Go（TVB版，主唱：孫耀威）
*2009年：歡天喜地（TVB版，主唱：農夫）
*2009年：微笑的魚（主唱：樂瞳）
*2009年：微笑的魚（TVB版，主唱：樂瞳）
*2009年：短罪（主唱：樂瞳）
*2009年：改造人之戀（主唱：樂瞳）
*2010年：短罪（TVB版，主唱：樂瞳）
*2010年：乾物女皇（主唱：樂瞳）
*2010年：聖誕路人（主唱：樂瞳）

### 寫真集
*《See La Cilla》

### 唱片
*《短罪》（Debut EP） ﹝2009年11月16號﹞

#Computer Data Not Playable
#微笑的魚MV
#短罪MV
#改造人之戀MV
#微笑的魚
#短罪
#改造人之戀
#死亡倒數
#Something I've Been Told

*《乾物女皇》（USB Album） ﹝2010年9月30號﹞

MP3
#乾物女皇
#雪人
#空氣人形
#聖誕路人
MV
#乾物女皇
#聖誕路人

## 參考資料

## 拎
* 
* 
* 
* 
* 
* 樂瞳的微博_騰訊微博
希臘神話

**希臘神話**（；希臘文：**ἡ Ἑλληνικὴ Μυθολογία**）係指古希臘種種神話，內容包括神、英雄、自然同宇宙史咁。希臘神話大作有荷馬嘅《伊利亞德》同《奧德修記》、赫西奧德嘅《神譜》咁。

## 基礎

## 重要事件
### 宇宙誕生
### 眾神誕生
### 眾神同人時期

### 英雄時代

希臘神話入面充滿咗講英雄嘅故仔。當中最出名嘅要數著名英雄海格力斯（Ἡρακλῆς / Heracles）。

**Info：海格力斯誅殺九頭蛇**
海格力斯係一個半神，佢阿媽係個平凡人，而佢阿爸就係身為眾神之王嘅宙斯。海格力斯血統上一半係天神所以有超人力量，佢足智多謀又力大無窮，做出咗好多英勇事跡，係廣受全希臘敬重嘅英雄。不過始終佢係宙斯嘅私生子，所以天界女王希拉（宙斯個正室老婆，同時亦係掌管結婚同生育嘅天神）不嬲都好憎佢，好想搵方法整死佢。有一日，希拉對海格力斯落咒，搞到海格力斯發癲攻擊身邊嘅人，仲殺死自己老婆同仔女。悲痛嘅海格力斯向太陽神阿波羅祈禱，想贖罪。阿波羅聽到佢嘅祈禱，就叫佢去做邁錫尼國王嘅僕人做 10 年。

海格力斯喺邁錫尼國王手下做嘢期間，曾經被派去做 12 單好危險嘅工作，而呢連串事跡就係海格力斯嘅勞動。响第二單勞動當中，海格力斯畀國王派去誅殺九頭蛇（Ὕδρα / Hýdra）－條蛇查實係希拉暗中養出嚟嘅，想用條蛇嚟殺死海格力斯。九頭蛇蛇如其名有九個頭。佢住喺一個大沼澤裏面，海格力斯搵塊布揞住自己口鼻行入沼澤，同九頭蛇戰鬥。

一般嘅攻擊對九頭蛇完全冇效：每當海格力斯將九頭蛇嘅其中一個頭斬落嚟嗰陣，條蛇會即刻生個新嘅頭出嚟，無論海格力斯點樣斬條蛇嘅頭，條蛇都唔會死；海格力斯大聲叫佢個侄仔伊奧勞斯嚟幫手，伊奧勞斯諗到條計仔，提議每次斬條蛇嘅頭嗰時都用火燒條蛇嘅傷口；然後兩個人就一齊合作行動，海格力斯一路斬條蛇嘅頭，而伊奧勞斯就一路攞住火把，用火辣海格力斯斬蛇頭造成嘅傷口；結果伊奧勞斯條橋真係掂，條九頭蛇愈嚟愈虛弱，最後海格力斯攞住雅典娜賜畀佢嘅神劍，將九頭蛇最後嗰個頭一嘢斬落嚟，成功誅殺九頭蛇。


## 主要神祇

希臘神話嗰啲天神，好多時都係某啲概念嘅人格化：例如根據好多希臘神話故事嘅描述，蓋亞（Γαῖα / Gaîa）唔淨只係大地嘅女神咁簡單，仲係大地呢樣嘢嘅人格化－當大地因為打仗而著嗮火嗰陣，蓋亞會「覺得痛」；亦可以睇吓作為黑夜嘅人格化嘅倪克斯（ Νύξ / Nýx）或者作為勝利嘅人格化嘅尼姬（Νίκη / Nike）... 呀噉。

### 宙斯

### 希拉

### 波塞冬

### 得茉忒薾

### 雅典娜

### 哈帝斯

## 傳說生物

*寧芙（Νύμφες / Nymph）：係希臘神話入面一類次要女神。正常嚟講，每位寧芙都會同自然環境入面某一件有生命力嘅嘢（例如一樖生得好茂盛嘅樹，或者一條小溪）有連繫，屬自然神靈。
**寧芙係「次要」嘅神祇－佢哋唔似得（例如）宙斯或者雅典娜等嘅大天神噉會話掌管住啲乜嘢重大嘅力量，而且佢哋嘅壽命雖然長過人類好多，但依然係有限嘅，唔似得啲大天神噉長生不死；不過佢哋話嗮都係神祇，會有一定嘅神力，而且傳說話佢哋有可能對人類有好意，所以唔少古希臘人都會拜寧芙，想求寧芙保佑。
*薩提洛斯（Σάτυροι / Sátyros）：係種半人半獸嘅傳說生物，同戴歐尼修斯（掌管酒、果園同豐收嘅天神）好有啦掕。
**喺外形上，典型嘅薩提洛斯望落上半身似男人而且從來都唔著衫，下半身就似馬或者山羊（又或者下半身似人但有好似馬噉嘅尾）。除此之外，一隻薩提洛斯仲會有條好大好樣眼嘅下體。
**根據傳說描述，薩提洛斯出嗮名鍾意享樂，而且好淫蕩：傳說講，薩提洛斯住喺山同森林等偏僻嘅地方，會祟拜戴歐尼修斯；佢哋好懶唔會點樣做嘢，終日就係掛住跳舞同飲酒，而佢哋唔跳舞飲酒嗰陣，就鍾意用各種方式追求性愛上嘅快感；甚至仲有啲故仔話，薩提洛斯會為咗得到性愛上嘅滿足而走去強姦牲畜、人類同埋寧芙。
*牛頭怪

## 主題

### Hubris

希臘神話啲故仔成日提到「有人類自高自大，諗住自己同天神對等甚至超越天神，結果落得悲慘下場」噉嘅情節，例如掗克妮嘅故仔就係噉。

掗克妮係個牧羊人嘅女。佢由好細個嗰陣就喺度學梭織，到佢大個就成為咗個出名擅長做梭織嘅織女。佢對自己嘅技術好有信心。有日，佢仲自大到諗住自己喺梭織技術上能夠打贏雅典娜（掌管打仗同手工藝嘅女神），於是佢就走咗去挑戰雅典娜，話要同雅典娜鬥梭織。

雅典娜接受掗克妮嘅挑戰：於是兩方就各自郁手織；等到兩個都停手嗰陣，雅典娜織好咗塊緙織壁毯，啲圖案描繪眾神嘅英姿，而掗克妮都係織好咗塊緙織壁毯，不過啲圖案係描繪眾神啲風流事蹟；雅典娜一見到掗克妮件作品就大發雷霆－雅典娜覺得掗克妮件作品嘅題材侮辱緊眾神；震怒嘅雅典娜跟住就郁手，將掗克妮件作品撕成碎片。

掗克妮好驚，諗住自己得罪咗天神下場實會好慘，嚇到走去吊頸。不過雅典娜冷靜咗吓，又覺得掗克妮罪不至死，於是就施法將掗克妮用嚟吊頸嗰條繩變成蜘蛛網，而掗克妮就幻化變咗做隻蜘蛛－掗克妮有得保住條命，但要一世係噉喺度織蜘蛛網。

有學者指，掗克妮係希臘神話入面典型「有人類自高自大（hubris），諗住自己同天神對等甚至超越天神，結果落得悲慘下場」嘅故仔。

## 睇埋
*人格化
*奇幻

## 註釋

## 攷
氫彈

**氫彈**係種核武，亦都係當今最勁嘅武器，由氫嘅同位素：氘同氚進行核分裂引發核聚變，再由核融合釋放出嘅中子誘發出更勁嘅核分裂，釋放大量能量嚟殺傷破壞。 

## 參考
布基納法索

**布基納法索**（）係西非一個內陸國，成個國境都喺撒哈拉沙漠嘅南部。布基納法索本來叫做「**上伏塔**」（），1960年脫離法國獨立，成為「上伏塔獨立共和國」，1984年再改做而家呢個國名。

## 一般資料

* 首都：華加杜古（Ouagadougou），位置約莫喺國土嘅正中央，係布基納法索最大嘅城市，亦係文化、經濟中心
* 面積：273,800平方公里 
* 人口：1,574萬（2009年估計數字） 
* 官話：法文 
* 錢：西非法郎（XOF） 
* 格林時間時差：UTC+0 
* 國際域名縮寫：.bf
* 長途電話國家區碼：226 

## 出面網頁

* 
* 
* 
* 
* 
* 
* 
*
2010年世界博覽會澳門館

**2010年世界博覽會澳門館**係2010年上海世界博覽會入便代表澳門嘅展館，喺A片區，佔地約莫637平方米，設計呢個展館嘅人係澳門建築師馬若龍。

澳門館一共七層，以「文化交融，和諧體現」做主題，「玉兔宮燈」係佢嘅方案嘅核心概念。佢高19.99米，意思係澳門喺1999年回歸。澳門館入便重有一個高五層、叫做「時光機」嘅環幕影院，觀眾可以喺度睇到澳門嘅發展歷程。
大角頭

**大角頭**（Tykoktow Island）係廣東一島，喺虎門西便，卽係珠江口。虎門對面岸係亞娘鞋同穿鼻二島。同亞娘鞋中間，又有上橫檔同下橫檔。而北面水道對岸，有大虎、二虎同三虎三洲。南面係零丁洋，有龍穴同三板洲二島。東北係獅子洋。家下島歸廣州市南沙區南沙街道。

## 史
大清史係廣東省廣州府所轄。係東莞縣地，又係府嘅虎門廳所守。

## 礮臺
大清時，大角頭向虎門一便，設大角礮臺。而虎門東便，有亞娘鞋嘅威遠礮臺同穿鼻嘅沙角礮臺。上下橫檔各有上橫檔礮臺同下橫檔礮臺。五礮臺係記於《清史稿》東莞之下，守住珠江口。

類:南沙區
類:廣東嘅島
2010年世界博覽會香港館

**2010年世界博覽會香港館**係2010年世界博覽會入便代表香港嘅展館，喺A片區、中國國家館西南邊，佔地約莫600平方米，用「無限城市、智能城市」做主題。

香港館分咗做三層。其中底層嘅主題係「同全球連繫」，展示香港同內地同全球嘅聯繫；中間層主題係「連繫·意念·資訊·多元」，展示香港嘅開放同埋現代化；頂層嘅主題就係「連繫·大自然」，展示香港嘅天然資源。

香港嘅出名流行樂歌手張學友係呢屆世博會香港嘅對外形象推廣大使，張學友重帶埋孫耀威、謝安琪、張敬軒等歌手主唱世博會香港主題曲《無限之城》，首歌由孫耀威作曲，粵語版歌詞由陳少琪填。首歌嘅國語版同埋英文版《City of Hope》就由陳奕迅主唱。

## 拎
*2010年上海世博會香港官方網站
*中國上海2010世界博覽會香港館
龍穴

**龍穴**係唐字，指：

*龍穴 (風水)
*龍穴 (南沙)，廣東虎門對出一島，今爲鷄抱沙一端。
Jaye Davidson

**Jaye Davidson**（有譯**杰伊．戴維森**，原名**Alfred Amey**；）係一個男演員，喺美國加州河濱郡出世，係美國籍，但兩歲半就返咗佢阿媽鄉下英國生活。佢係英、非混血兒，阿爸係非洲加納人，阿媽係英國人。佢好細個嘅時候父母分咗居，後來阿爸死咗。佢同阿媽、兩個姊妹一齊住喺英國赫特福德郡。佢讀書讀到16歲就無讀，一路做過好多唔同嘅散工。

1994年佢拍咗一套叫做《哭泣的遊戲》（The Crying Game）嘅戲，飾演一個男扮女裝、叫做「黛兒」（Dil）嘅角色，呢套戲好成功，重得到奧斯卡金像獎6項提名，而佢就被提名最佳男配角，套戲重攞到最佳原創劇本獎。做呢套戲之前，佢從未做過演員，當時佢做緊時裝設計助理。有一日佢喺《愛德華二世》（Edward II）呢套戲嘅慶功派對度畀電影公司嘅人睇中，邀請佢做「黛兒」呢個角色，本來佢唔係幾想，但因為做緊個間公司瀕臨破產邊緣，佢畀人炒咗，好鬼窮，於是為咗錢而接咗套戲。

佢本來就唔係幾想做戲，點知套戲令佢爆紅，開始有人其他人搵佢拍戲同做模特。佢話對做戲真係無乜熱情，而且佢係一個好驚出名嘅人，所以呢套戲之後佢一路諗住收山。佢唔想因為錢而拍埋晒啲爛片，但又知道自己大使兼貪錢，好易受誘惑。後來，有導演搵佢拍《星際奇兵》（Stargate）電影，飾演埃及太陽神「Ra」呢個角色，佢唔想拍，但又係因為錢，有啲心郁郁。於是佢同電影公司講，如果片酬有一百萬美金我先肯制，佢以為啲人一定唔會睬佢，點知電影公司竟然講：「好，我哋就畀一百萬你。」於是佢就拍咗生平第二套商業電影，之後佢一直暱埋，只客串做過一啲實驗電影同紀錄片，跟住就從娛樂圈消失，繼續做返佢時裝助理嘅工作，過住一啲平凡嘅生活，但到而家依然有好多影迷好懷念佢。

## 出面網頁
三板洲

**三板洲**（；)，又叫**舢舨洲**（)，係中國一島，属廣州市南沙區萬頃沙鎮管轄。三板洲喺廣東虎門東南八千米，零丁洋或穿鼻洋之上。佢查實係兩島仔，一西北，一東南，中間有沙連住，沙間唔中會畀水浸。島喺水道西便，由海入珠江，卽係左便。佢喺正龍穴同穿鼻之間，比龍穴更近虎門。

中華民國三年（1914年），起三板洲燈塔，喺島南端。

## 參考
上橫檔

**上橫檔**（North Wangtong）係中國一島，喺廣東虎門江心，隔水而行，東有亞娘鞋、西有大角頭、南有下橫檔。因爲佢欄喺珠江水面中間，所以叫橫檔。大清時歸東莞縣，家下歸廣州市。

上橫檔有上橫檔礮臺，係《清史稿》東莞嘅虎頭門五礮臺之一。其餘係下橫檔礮臺、沙角礮臺、威遠礮臺同大角礮臺，分置其他島上。大清時守珠江口，島上兼有關，船入省城，必先在此報關，方可通行。

類:南沙區
大虎

**大虎**（Tiger Island；Taifoo；Great Tiger Island），又叫**大虎山**，或者**大虎島**，係中國一島，喺虎門西北，珠江水道杈口之上，東面望住獅子洋南面。隔水而行，佢南係大角頭，西有二虎、三虎。島上有大虎山礮臺。
獅子洋

**獅子洋**係中國珠江一段，原爲一洋，因沙坭沖積收窄成水道。省城一段珠江，西向東流，去到廟頭附近，轉而由北而南。由此轉流處，南到虎門，是爲獅子洋。獅子洋中段，西有蓮花山，山上有浮蓮塔，又因山有獅形石，又叫獅子塔。

喺獅子洋度，有兩淺。第一淺處叫大蠔，英名First Bar，喺廟頭附近；第二淺處叫蠔墪淺，叫Second Bar，喺海心沙、大沙附近。因爲咁，浮蓮塔英人叫Second Bar Pagoda。

獅子洋兩岸，地都好平（讀評），舊時用晒來耕田。

## 交通
廣深高速鐵路會穿過獅子洋底，所以條隧道就叫獅子洋隧道。
蒂姆高美士

**蒂姆·費雷拉·高美士**（，全名；）係巴西會計學同政治人。佢係現任福塔雷薩副市長，塞阿拉州前任州長高美士細佬同現任州長西德高美士阿哥。

## 出面網頁
*
蠔墪淺

**蠔墪淺**（英文Second Bar；Ho-tun tseen），又寫係**蠔墩淺**，中國珠江一淺處，喺獅子洋中間。佢之所以叫蠔墪淺，皆因附近有涌叫蠔墪。英人叫佢Second Bar，爲第二淺處。第一淺處First Bar叫大蠔，喺獅子洋近省城一頭。

蠔墪淺一帶，水特別淺，大船要小心行，唔係就要閣淺。

蠔墪淺近蓮花山，有浮蓮塔，喺呢帶嘅名勝。因爲够高，遠望而知。
Sabriye Tenberken

**Sabriye Tenberken**（德文）（）係德國女西藏學家，「凸字無國界」組織嘅創辦人。

## 生平
Sabriye Tenberken 喺德國科隆出世，12歲嗰陣時因為視網膜感染，搞到雙眼盲咗，開始學德文凸字。佢盲咗之後入咗馬爾堡嘅德國盲文學校學嘢。畢咗業之後考入波恩大學，讀哲學、社會學同埋西藏學。佢發現藏文未有凸字，於是喺1992年創咗一種藏文凸字。

1997年佢一個人去西藏旅行，途中識咗喺日喀則紅十字會做嘢嘅荷蘭人 Paul Kronenberg。1998年，佢哋一齊成立咗「盲文無國界」組織同埋西藏盲人培訓中心。2000年，一部講佢喺西藏教育盲眼細路嘅記綠片《另一種眼睛》攞咗德國「斑比獎」。2006年，Tenberken 攞到中國政府頒嘅「友誼獎」。2010年2月10號，Sabriye Tenberken 俾中國中央電視台選咗做其中一個**2009年十大感動中國人物**。

## 拎
* 凸字無國界官方網站
大蠔 (珠江)

**大蠔**（First bar；Tai-ho）係中國珠江一淺處。呢處有魚頭石。大蠔因爲淺水，大船行過要留神，以免閣淺。

大蠔向西行無幾遠，就係黃埔，再過啲就係省城。

大蠔南便，係獅子洋，再向南行過虎門就出。向東行係東江。
廣佛地鐵

**廣佛地鐵**（，又叫做**廣佛綫**，佛山段叫**佛山地鐵1號綫**）係一條連接中國廣東省廣州市同佛山市嘅地下鐵，亦都係中國第一條跨越兩個城市嘅地鐵。佢俾人納入珠江三角洲城際快速軌道交通嘅廣州至佛山段。佢係佛山第一條地鐵，亦都係廣佛同城化嘅標誌之一。

## 歷史
*2002年10月11號，廣佛綫試驗性工點魁奇路站動工，本來預計喺2007年起好通車。不過因為資金問題，結果到2007年先再開工。
*2010年11月3號，廣佛綫首期魁奇路–西朗通車。
*2015年12月28號，首期後通段西朗–燕崗通車。
*2016年12月28號，二期魁奇路–新城東通車。
*2018年12月28號，東延段燕崗–瀝滘通車。

## 綫路

### 車站
廣佛綫依家開通咗呢啲車站：

### 轉乘站
下邊嘅換乘安排按拆解之後計。
*東平：換乘。
*魁奇路站：換乘。
*季華園站：換乘。
*祖廟站：換乘。
*桂城站：換乘。
*南桂路站：換乘。
*𧒽崗站：換乘南海新交通。
*千燈湖站：換乘。
*金融高新區站：換乘。
*西朗站：換乘、同埋。
*沙涌站：換乘。
*沙園站：換乘。
*燕崗站：換乘。
*石溪站：換乘。
*南洲站：換乘。
*瀝滘站：換乘。

### 換乘站詳情

## 參考
巴皮亞曼多話

**巴皮亞曼多話**係一種響ABC群島講嘅話，係以葡萄牙話為基礎嘅歸融話，溝咗啲西班牙話、荷蘭話、非洲話同本土話。

## 註
魚頭石

**魚頭石**（Brunswick Rock；Yu-tow shek）係中國一礁石，喺廣東珠江，大蠔之處。佢係大蠔淺水標記，大船行過要格外留神，以免閣淺。

嚿石突出石面，似魚頭而名。
新謝克爾

**新謝克爾**（希伯來文:**שקל חדש**，****）係以色列嘅官方貨幣，喺以色列同埋巴勒斯坦流通。1985年以1:1000嘅比率取代咗舊嘅謝克爾。1新謝克爾等如100agorot（אגורות ,אגורה）。

新謝克爾嘅銀仔有10, 50 agorot同埋1, 2, 5, 10新謝克爾；而銀紙就有20, 50, 100, 200 新謝克爾。
吉拿

**吉拿**（L. Gardner & Sons Ltd.）係英國曼徹斯特一間機器製造廠，其中以柴油引擎最出名。

公司係喺1868年由Lawrence Gardner成立，初時係用L. Gardner個名，出多種機器同埋零件。Lawrence Gardner喺1890年死咗之後，佢啲仔接咗盤生意。

到咗20世紀初，吉拿開始出柴油引擎，佢哋俾人用嚟行船、行車、行火車等等。

吉拿引擎喺1990年代中停產。今時今日有兩間源自吉拿嘅公司－Gardner Marine Diesels同埋Gardner Parts－做引擎零件生產同埋重造引擎等等嘅嘢。

## 出面網頁
* Gardner Marine Diesels
* Gardner Parts
Perkins Engines

**Perkins Engines**係英國Peterborough一間引擎製造廠。

公司喺1932年6月7號由Frank Perkins成立。1959年Frank Perkins退休並將公司賣畀佢客仔Massey Ferguson。1998年Perkins Engines俾Caterpillar Inc收購。

## 出面網頁
* Perkins Engines
Allison Transmission

**Allison Transmission**係美國一間自動波箱同埋混能驅動系統製造廠。

公司係源自1915年9月14號成立嘅Indianapolis Speedway Team Company。喺1928年創辦人James A. Allison死之前，公司先改名為Allison Experimental Company，之後再改叫Allison Engineering Company。1929年公司俾通用汽車收購。

1940年代，Allison開始研製波箱，呢個業務喺1946年分拆為Allison Transmission。

2007年，Allison Transmission賣咗畀The Carlyle Group同埋Onex Corporation。

## 出面網頁
* Allison Transmission
乍得

**乍得共和國**（，）係非洲中部一內陸國，鄰國有利比亞、蘇丹、中非共和國、喀麥隆、尼日利亞同尼日爾。因為乍得喺非洲嘅中心，遠離個海，全年高溫炎熱，而且國土大部份都係沙漠地區，所以又畀人叫做「非洲死亡之心」。

呢個國係以乍得湖個名嚟命名；國內最高嘅山係庫西山；國內有成超過200個民族；最多人信嘅宗教係伊斯蘭教；法律畀一夫多妻制。

## 一般資料
* 首都：恩賈梅納
* 面積：128.4萬平方公里
* 人口：1014.6萬，城市人口25%，農村人口74.8%（2005年估計數字）
* 官話：法文、阿拉伯文
* 錢：中非法郎（XAF）
* 格林時間時差：UTC+1
* 國家代碼：TCD
* 國際域名縮寫：.td
* 長途電話國家區碼：235

## 國旗

乍得國旗係一面三色旗，由藍色、黃色、紅色三條打直嘅帶組成。佢同羅馬尼亞嘅國旗完全相同，係世界上唯一一對完全一樣嘅相同嘅國旗。

### 睇埋
* 羅馬尼亞國旗

## 參考

## 出面網頁

* 
* 
* 
* 
* 
* 
*
切爾諾貝爾核災

**切爾諾貝爾核電廠核災**，喺台灣叫**車諾比核電廠核災**，喺大陸叫**切爾諾貝利核事故**，係1986年4月26號附近喺蘇聯嘅切爾諾貝爾核電廠（家下烏克蘭境內）引發嘅核災。呢次事故被認為係史上最嚴重嘅核災，亦都係國際核事件分級表入面第一個評為第七級（最嚴重）嘅核災。

1986年4月26號凌晨1點23分（UTC+3）切爾諾貝爾核電廠四號反應堆爆炸，輻射大洩，31人即刻死咗，60萬人受核輻射，4千人因為呢個原因而患癌死咗。兩日之後莫斯科電台話出事，無講傷亡損毀，四日後海外傳媒大肆報道。

呢次災難造成一共兩千億美金嘅損失（通脹亦列入呢個計算），令到切爾諾貝爾核災成為近代史上最「貴」嘅其中一件災難事件。核電廠附近嘅切爾諾貝爾同普里皮亞芝城變成鬼域。
懷俄公國

**懷俄公國**（）係喺澳洲雪梨郊區嘅莫斯曼自治市嘅一個私人國家，由地方政府官方授權認可而成立。

## 史
1993年，藝術學校校長德爾普拉（Paul Delprat）希望可以喺佢住嘅屋企前便起一條通去佢嘅車房嘅路，向莫斯曼市申請。但係因為保羅屋企前便嘅路係林木保護區，加上有官僚作風嘅市政府一拖再拖，搞到德爾普拉好嬲，對外發布咗懷俄公國嘅獨立宣言。

2004年11月13號，莫斯曼市長喺大會堂接受咗德爾普拉嘅獨立宣言，懷俄公國正式由莫斯曼市獨立。 

懷俄公國人口得五個，包括德爾普拉本人、佢老婆、同埋佢三個仔女。

## 拎
*Principality of Wy
*懷俄公國（Principality of Wy）
*微型國家悉尼開「峰會」
加德滿都

**加德滿都**（尼泊爾話：काठमाडौं, काठमान्डु）係尼泊爾嘅首都，又係尼泊爾最大嘅城市。加德滿都嘅海拔約莫1350米，三面環山，氣候好好，有「山中天堂」嘅美譽。

## 地理
加德滿都市位於加德滿都谷地西北部，巴格馬提河同比興馬提河交匯處，全市面積50.67平方千米，平均海拔1350米。

### 氣候
加德滿都氣候溫和，全年大部分時間氣温舒適宜人。由10月到第二年3月，朝早成日有濃霧，氣溫起伏亦相對較大。4月份開始，氣溫開始回升，下晝成日有陣雨。由6月中旬雨季伴隨住夏季來臨。日頭氣温大約維持喺30℃-35℃之間，夜晚氣温維持喺15℃-20℃之間。

加德滿都面對住空氣污染影響，除咗工業污染，城市交通擁擠問題嚴重，老舊嘅車排放大量超標廢氣之外，寺廟焚燒大量物品亦係造成空氣污染嘅一個重要原因。加德滿都座落喺盆地嘅谷底，四周嘅高山阻擋咗空氣流動，加劇污染程度。巴格瑪蒂河（尼泊爾語：बागमती नदी）係加德滿都嘅聖河，同時亦係一條污染嚴重嘅河流，河道佈滿咗垃圾同骨灰。

## 相

Kathmandu-Umamaheshwor-08-noerdlicher Zugang-2013-gje.jpg
Kathmandu-Gorakhnath Shrine-08-im Baum vor Taleju-2013-gje.jpg
Kathmandu-Menschen-38-Durbar Square-Stillende Frau-2007-gje.jpg
Kathmandu-Pashupatinath-Tempel-10-Aussichtsplattform-gje.jpg
Pashupatinath-Surya Ghats-40-2014-gje.jpg
Kathmandu-Kel Tole-12-Baustelle-2014-gje.jpg
Kathmandu-Tempel-36-Opferstelle-2015-gje.jpg
Kathmandu-Tempel-18-Vishnumati-Maoistische Kunst-2013-gje.jpg


## 參考
踎廁

**踎廁**係廁所嘅一種。用者需要踎低咁用佢。另一種廁所係坐喺度用嘅坐廁。

踎廁喺某啲地方並唔常見。西方某啲國家（例如 英國同美國）幾乎完全冇踎廁，但喺某啲地方（如中國大陸）踎廁反而係主流，而日本嘅和式廁所就已經漸漸俾西式嘅廁所所代替。

有啲人可能成世人幾十年都從未見過踎廁，第一次面對嘅時候可能會不知所措。但都有啲人習慣咗用踎廁，所以就算見到坐廁都照樣踎喺個坐廁上面，咁就可能會造成危險同埋破壞啲廁具啦。

## 歷史
喺印度河流域文明摩亨佐-達羅同哈拉帕遺址中，考古人員發現咗最早嘅踎廁，直通地下嘅排水道。

## 使用方法
正確嘅使用方法如下：
# 注意使用嘅方向。用踎廁嘅時候，你個背脊應該靠住有個窿通向下水道嘅一邊。倘若個窿係喺接近牆嘅一邊，人就應該面向外。倘若個窿係喺遠離牆嘅一邊，人就應該面向牆嘞。 
# 將條褲除低，或者將條裙拉高
# 將底褲除到膝頭哥位置
# 踎喺踎廁上面，屁股應該盡量接近同埋瞄準踎廁個窿，如果唔係啲屎屎尿尿會彈到周圍都係
# 過程中要小心保持平衡，初哥可以掹住扶手或者用手㩒住地下。
# 如果冇信心，而時間許可，可以考慮先除底下身嘅衫褲，掛喺門上面先開始痾

## 評價
### 認為踎廁較佳嘅意見
* 踎喺度對腸臟蠕動、增強胯部肌肉有幫助，可以減少便秘、痔瘡等問題（但未經醫學證實）
* 踎廁使用過程中唔會彈起水花，比較乾淨衞生
* 踎廁清潔容易，價格較低；維修較少，亦冇咁易損毀
* 踎廁沖水用水比較少
* 踎廁鼓勵快上快落，增加流動，減少去廁所睇報紙揼波鐘等阻人行為（但用慣踎廁嘅人照樣可以踎住睇幾十分鐘報紙而面不改容）
* 用踎廁時唔使同廁所有肌膚之親，減少任何感染嘅機會（但一般相信廁板接觸都唔會傳染疾病）
* 公共廁所用踎廁會比坐廁乾淨
* 肛門口可以擘大啲，有助有排便困難嘅人
* 冇廁格嘅踎廁，方便閒談交流解悶，一齊煲煙等
* 踎廁排水力較強，容易清理入面嘅污漬

### 認為踎廁較差嘅意見
* 使用踎廁容易唔小心失平衡跣親
* 瞄準欠佳會整污糟個廁所同地下
* 膝頭哥有風濕嘅人，或者老人家都唔方便用
* 體型龐大，肥胖，孕婦，血虛頭暈者都不宜使用
* 容易俾啲彈起嘅污糟嘢整污糟隻腳
* 踎廁使用過程中啲屎暴露喺空氣時間較長，因此會比較臭
* 廁紙唔可以掟落踎廁，係要掟落垃圾桶
阿拉伯聯邦共和國

**阿拉伯聯邦共和國**（‎），係一個由利比亞領導人卡達菲所倡議嘅一個泛阿拉伯主義聯邦共和國，佢嘅範圍包括咗利比亞、埃及同埋敘利亞三國，主要都係信伊斯蘭教。雖然話喺1972年3月經過各國公民投票確認咗，但係佢哋都唔肯正式合併。聯邦由1972年一路去到1977年，最後都係解散咗。
貝達

**貝達**（）係利比亞東北部綠山省入面嘅一座城市，人口250,000（2010年）。

**阿爾貝達**喺阿拉伯話入面解做白色。
班加西

**班加西**（阿拉伯話：**بنغازي**）係利比亞北部錫德拉灣沿岸嘅一座港口城市，係利比亞第二大城市，人口670,797（2006年）。

## 史
班加西喺古希臘時代起嘅，係以嗰陣時對城市嘅興盛有貢獻嘅人物嚟命名嘅。

2011年，班加西發生反政府示威。2月底，班加西擺脫咗卡達菲嘅統治，由一個政治聯盟管理，當地生活正喺度恢復緊正常，銀行已經開返。當地居民重係一路示威緊，去表示對首都的黎波里反抗卡達菲嘅民眾嘅的支持。

## 拎
* 班加西官方網站
屎星

**屎星**係一粒出名嘅速逃星，喺天鴿座，喺拜耳命名法入便叫**天鴿座μ星**。喺中國星官入便屬於參宿，代表星官廁入便嘅屎。
吊機車

**吊機車**或**吊臂車**或**吊雞車**係種裝有吊機嘅大型車，目的係將啲重嘢吊起拎去第度。架吊機裝架車上面方便四圍去。而家用嘅油壓吊臂係1947年發明嘅。

## 名
嚮行內，以至日常會叫「吊雞車」，點解叫係吊雞就唔清楚，可能「機」同「雞」只係一音之轉，亦可能同佢嘅用途有關。

## 攷
鬼域

**鬼域**係個因為經濟、戰亂、環境種種嘅因素，而俾人荒廢嘅地方。因為呢啲地方之前有人住，佢哋之前用過嘅嘢都喺返度，令人聯想好多嘢，可能同鬼扯上關係。

## 拎

* Ghost Towns and History of the American West
譯音字

**譯音字**（；或者**音譯字**）係中文同埋其他東亞語言用外文讀音直接對應同音或者近音中文字而嚟。譯音字好多用「口字邊」造新字，好似「啤」。

## 成日見嘅例子
* 好似「JACK」譯做「積」
* 「ROSE」嘅「S」音，譯做「斯」、「絲」。
* 「TOM」譯做「湯」
朴南基

**朴南基**（韓文：**박남기**，），黃海南道海州市人，本來嘅北韓勞動黨計劃財政部長。

2009年，北韓貨幣改革衰咗攪到經濟癱瘓。佢因為主導呢次貨幣改革而畀人免職。2010年3月18號，韓聯社引述好多個喺北韓嘅消息人士講，佢畀人強加咗條罪，已經喺平壤順安區域畀人鎗斃。但係，大部份人都認為佢係北韓領導班子嘅代罪羔羊。
西夏王朝

**西夏王朝**（又叫**賀蘭雪**）係1997年寧夏電視台拍嘅古裝歷史電視劇，有40集，背景故事係西夏國嘅建立。
伊禾高美士

**伊禾·費雷拉·高美士**（，）係巴西律師及政治人。喺2003年首次當選塞阿拉議會議員。2015年升級做索布拉爾市長。

佢係現任塞阿拉州長西德高美士、前任塞阿拉州長高美士同現任福塔雷薩市副市長蒂姆高美士細佬。

## 出面網頁
*巴西社會黨
*塞阿拉立法會
*高依沃個人網頁

類:巴西律師
出師表

《**出師表**》分為《前出師表》同《後出師表》兩篇，係三國時期蜀漢丞相諸葛亮兩次北伐魏國前，上呈畀劉禪嘅奏章。
空中服務員

**空中服務員**或**空中乘務員**，女嘅叫**空中小姐**（簡稱**空姐**），男嘅叫**空中少爺**（簡稱**空少**），一般指嚮民航機上照顧乘客嘅人，負責安全同派飛機餐同飲品等等。

## 參考

## 出面網頁
* The Association of Flight Attendants, AFL-CIO
* The Association of Flight Attendants, UAL-MEC
* The Professional Flight Attendants Association
* Collection of flight attendant uniforms, current and historical
* 國立高雄餐旅學院 航空暨運輸服務管理系
* 南航飞呀空姐网，南航招募空姐官网
爐峯峽

**爐峯峽**（Victoria Gap），又寫**爐峰峽**，英文繙爲**域多利峽**，《香港雜記》繙**域多厘峽**，係香港一坳，喺香港島扯旗山同歌賦山之間，係太平山脊深陷之處。呢帶係山頂區，亦係遊客常臨之處。有巴士、小巴同山頂纜車直達，去山頂各處遊覽嘅出發點。

## 名
英文叫Gap，唐文取佢狹窄之意，似夾之音，叫佢做峽。但爐峯峽，爲山脊一帶，比較平而無夾形，實則叫坳爲宜。

爐峯峽土名不詳，英文有Victoria Gap，有唔同唐字譯名，好似**域多利峽**、**域多厘峽**、**維多利亞峽**等。英文叫域多利，係以誌當時英王域多利（Queen Victoria）。因呢帶叫山頂區，所以又叫**山頂峽**。而爐峯峽呢個名，係後來先有。之所以叫爐峯，皆佢爲扯旗山頂一帶。而扯旗山一帶，舊時海防有紅香爐汛，後有人稱扯旗山爲爐峯，所亦叫坳做爐峯峽。

## 地理
爐峯峽喺兩山之間，西北有扯旗山，東南有歌賦山，兩峯連成山脊，個坳就係個凹位。

爐峯峽係分水嶺，分水南北。北入域多厘城，注入域多厘海口。南轉東入薄扶林，由薄扶林水塘蓄（讀草陰去）起，水過薄扶林南流，到瀑布灣入海。

## 街道
爐峯峽係山頂道、舊山頂道、柯士甸山道、夏力道、盧吉道同芬梨道交匯之處。

## 屋宇

爐峯峽有山頂纜車總站，站上有凌霄閣。無幾遠有山頂廣場。
琉球國

**琉球國**（，喺琉球語入面叫做**琉球國**，拉丁譯音Rūchū kuku）係琉球史上第一尚氏王朝同埋第二尚氏王朝呢兩個朝代嘅統稱同佢哋嘅國號，佢亦都係早期三山時代同山南、中山、山北三個王國嘅對外自稱，1429年已經存在。

古琉球國嘅地理位置喺台灣同埋九州之間，主要係琉球群島一帶，首都首里。佢曾經同中國嘅明、清兩朝朝貢。喺薩摩藩入侵呢個國家之後，佢亦都同日本嘅薩摩藩同江户幕府朝貢。古琉球國曾經受到諸島外部勢力（元朝）嘅好多次入侵，特別係1609年（明朝萬曆三十七年，日本慶長十四年）薩摩藩入侵之後，薩摩藩就控制同干涉琉球國嘅內政。琉球國因為佢咁特殊嘅地理位置而成為東北亞同東南亞之間嘅貿易中轉站，貿易好發達，又叫「萬國津梁」。

1871年日本喺全國實施廢藩置縣，琉球國俾人當做令制國，被編入鹿兒島縣。1872年琉球國俾人改做琉球藩。1879年3月11號嘅第二次琉球處分，琉球藩俾人廢除，編入鹿兒島縣，同年日本又設沖繩縣。自此，日本同琉球合併，琉球從此被分為沖繩縣同鹿兒島縣。
伯明翰

**伯明翰**（）係英國英倫西密德蘭一座工業城，住咗102萬人，係繼倫敦後英國第二大城。

2023年9月5日，伯明翰政府因為喺同工同酬訴訟敗訴，須要賠償7.6億英鎊，於是宣佈破產。

## 足球會
*伯明翰足球會

## 參考
呂布

**呂布**（；），字，東漢末期軍閥，五原郡九原（響依家內蒙古包頭）人。先後做過丁原同埋董卓嘅部將，曾經喺袁紹嗰度做過嘢，後尾趁劉備同袁術交戰嗰時佔領徐州，成立一個獨立嘅勢力。建安三年喺下邳被曹操做低。呂布弓馬騎射好叻，後世啲人讚佢：「人中有呂布，馬中有赤兔。」

## 生平
### 早年
中平六年（189年），呂布因為驍勇善戰而喺并州任職。刺史丁原兼任騎都尉後駐守河內郡，任命呂布做自己嘅主簿。西涼軍閥董卓入京後，誘使呂布殺咗丁原，事後，董卓任命呂布做騎都尉，非常信任同埋喜愛佢，董卓甚至將佢當成自己仔女對待，呂布善長騎射，力氣過人，被人叫做「飛將」。之後董卓又任佢做中郎將，封都亭侯。
### 謀殺董卓
董卓性格多疑，唔開心嗰時曾經向呂布丟手戟，另一方面呂布又同董卓的婢女有親密嘅關係，呂布驚件事被董卓知道，所以心入面十分之不安。嗰陣時，司徒王允、士孫瑞同埋楊瓚幾個人諗住暗殺董卓，於是佢哋去拉攏呂布，呂布答應佢哋之後成功將董卓刺殺，因此而做咗奮威將軍，假節，儀比三司，進封溫侯，同王允一齊控制朝政。
### 征戰中原
董卓死後，佢嘅部下李傕同埋郭汜攻入長安，呂布打輸之後走佬。呂布之後曾經投靠過袁術同埋袁紹等諸侯，但係由於佢驕傲自大嘅性格而搞到無人肯收佢。後尾呂布趁曹操打徐州嗰時入主兗州，但係好快就被曹操趕翻出兗州。之後呂布投靠徐州牧劉備，並且趁劉備同袁術打交嗰時攻入徐州，自立做徐州刺史。
### 兵敗下邳
建安三年（198年），曹操聯合劉備一齊攻打呂布，呂布退守下邳，最終由於手下叛變而戰敗。呂布被綁到曹操面前時，呂布唔明白梗講：「平時我對我啲手下咁好，估不到大難臨頭嗰時佢哋全部都忘恩負義背叛我！」曹操笑道：「你將自己嘅妻妾丟喺屋企，出去玩你啲下屬嘅女人，咁都叫對佢哋好？」呂布啞口無言。呂布要求鬆綁，曹操笑住回答：「綁老虎唔可以唔緊。」呂布又講道：「曹公你所顧忌嘅係我，宜家我已經降服你喇，天下嘅憂患已經大大減少。只要由我嚟率領騎兵，曹公你率領步兵，就可以統一天下。」愛才嘅曹操欣賞呂布嘅武勇而考慮收留，劉備勸說：「君不見丁原、董卓之事乎？（您唔記得咗丁原同埋董卓嘅前車之鑑喇？）」主簿王必亦都上前勸曹操處死呂布，曹操聽咗之後擰頭話道：「本嚟仲想俾你條活路，但係有人認為唔妥，所以只好將你殺咗。」呂布喺死前大鬧：「劉備你最唔可以信任！」。最後呂布同陳宮、高順三個人一齊被吊死，佢哋個頭喺許都嘅市場示眾。

## 參考資料
### 引用
南海神廟

**南海神廟**（），又叫**波羅廟**，係一間拜南海神嘅廟，喺廣州市黃埔區扶胥鎮，係隋開皇十四年起好嘅。
能源

**能源**（）係指人類用嘅能量嘅來源，主要分做「可再生能源」同「不可再生能源」兩大類，前者包括水力、風力、太陽能等，而後者就包括石油、天然氣、煤，重有核能都係。

## 可再生
### 水力

自然環境當中嘅水同風會流動，而水同風會郁動 v \ne 0，就表示佢哋帶有動能（E_\text{k} > 0），而當水流或者氣流沖向一件物體嗰陣，會或多或少噉令件物體跟住郁－想像一股水流，股水流帶有 E_1 咁多動能，佢跟住撞到阻住佢流動嘅障礙物，件障礙物原本係唔郁嘅（E_\text{k} = 0），但跟住股水流撞到佢嗰陣將一部份嘅動能傳俾件障礙物－
*撞前：水流 E_\text{k} = E_1，障礙物 E_\text{k} = 0；
*撞後：水流 E_\text{k} = E_2，障礙物 E_\text{k} = E_3，當中 E_2 ，而如果冇能量流失，E_2 + E_3 = E_1。

即係話自然環境當中嘅水流同氣流係一個可能嘅功率來源。

想像以下呢個設計：個設計用咗一個輪軸原理，由一條打橫嘅軸，條軸其中一端駁落去一個能夠旋轉嘅水車嗰度，而假設條軸嘅另一端固定咗，除咗旋轉之外唔會郁，當有一股力量夠勁嘅水流流過個水車嗰時，就會俾動能個水車，令到個水車轉動。個工程師跟住可以將呢條曉旋轉嘅輪軸駁落去第部機械嗰度，用由水流嗰度嚟嘅動能帶動第部機械。喺古代，啲小村落好多時會用小型嘅水車帶動屋企入面嘅細機械，好似係磨坊噉，而現代嘅水力發電都係運用咗類似嘅原理，用水流嘅能量帶動機械。

### 風力

風車嘅原理同水車大同小異，都係運用自然環境當中嘅某啲嘢嘅流動嚟帶動一個曉旋轉嘅輪軸結構，主要分別在於風車所使用嘅係風嘅動能：風車往往有住同水車好相似嘅設計，喺受到有返咁上下勁嘅風吹嗰時會轉動，而呢股轉動表示股風俾咗動能架風車，而如果將架風車駁落去第啲機械嗰度，就能夠帶動第啲機械跟住郁。風力發電都係用咗噉嘅原理。

## 睇埋
*動能
*機械
*工程
## 攷
青朗公路

**青朗公路**（；）係香港新界一條快速道路，公路由係青衣北岸，去到元朗凹頭。

香港政府現時編佢入三號幹線尾段，同埋九號幹線中段。當中有汀九橋、大欖隧道同元朗引道三部份。
巴里

**巴里**（意大利文：**Bari**）係意大利蒲利亞首府，亦係南意大利第二大城，人口32萬。
黑龍江

**黑龍江**（；，意思係「黑色嘅江」；，內蒙名譯自滿文，意思係「黑水」，外蒙名借自俄文）係中國大河，由蒙古肯特山開始向東流到鄂霍次克海韃靼海峽，長2824千米。自從19世紀沙俄夾硬霸咗黑龍江北面嘅大清領土後，呢條河就變成中國同俄羅斯之間一條邊界河。條江嘅俄文名叫**阿穆爾河**（；，拉丁轉寫：Reka Amur，河名借自通古斯語言，意思係「大河」）。佢主要支流包括石勒喀河同額爾古納河。

## 喺亞洲位置

## 睇埋
* 長江
* 黃河
* 珠江

類:黑龍江水系
中國東北

**中國東北**（）係指中國東北面地方，依家通常指遼寧、吉林、黑龍江三省，即係**東三省**（）、**東北三省**（）。

## 史
大明大清時期，中國東北曾經遠至日本海，包埋外滿洲，不過大清中葉被逼同沙俄簽唔平等條約割讓咗大片東北領土。中華民國初期都承繼大清嘅東北三省，但之後畀日軍侵略成立滿洲國，抗戰成功後再將嗰度分爲九省，但未有全面實際就已經落入中共手上，中華人民共和國再恢復返東北三省，但範圍縮細咗。
古食肉動物

**古食肉動物**，係指**肉齒目**或者叫**古食肉目**（**Creodonta**）嘅一目哺乳動物，生存響古新世到中新世，而家已經絕種。
棲息地

，又叫**棲地**或者**生境**，係一個或者多個物種生活嘅地方。棲息地越近赤道、降雨越多、氣候越暖，通常會有比較多唔同種類嘅物種。

## 睇埋
*生態系統
高加索山脈

**高加索山**（）係黑海同裏海之間嘅山，做咗亞洲同歐洲地理分界，亦都係俄羅斯同格魯吉亞、阿塞拜疆國線。佢最高峰叫厄爾布魯士峰，係歐洲第一高峰。
上新世

**上新世**（**Pliocene**）響地質時代入面係新近紀最新嘅世，由530萬年前到180萬年前，之前係中新世，之後係更新世。
特西婭

**特西婭**（****，）係巴西作家、詩人及大學教授。1999年喺Universidade Federal do Ceará獲得文學學士學位，2002年獲得文學碩士，2008年語言學博士，都係同一間大學。

## 連出去
*作詩報紙
威爾斯親王威廉

**[[威爾斯親王]]威廉**（，），KG，KT，PC，ADC，全名**威廉·雅打 ·菲臘·路易**（**William Arthur Philip Louis**），係現任英國王儲。佢一出世就因為父親威爾斯親王頭銜，而稱為**威爾斯威廉王子**（Prince William of Wales）；2011年4月29號結婚當日，受封**[[劍橋公爵]]**（Duke of Cambridge）；2022年9月8號因為父親查理斯三世繼承王位而成為王儲，自動獲得**康和公爵**（Duke of Cornwall）同**路迪西公爵** （Duke of Rothesay）銜，並喺第二日獲授**威爾斯親王**同**車士打伯爵**（Earl of Chester）銜。

## 屋企人
威廉王子父母分別係現任英國國王查理斯三世同第一任老婆戴安娜王妃，老婆係威爾斯王妃嘉芙蓮，佢哋有兩個仔（威爾斯佐治王子、威爾斯路易王子）同一個女（威爾斯莎樂公主）。

## 參考

## 出面網頁
查理斯三世

**查理斯三世**（，），全名**查理斯·菲臘·雅打·佐治**（），係現任英國同其他英聯邦王國國王以及英聯邦元首。佢係前任英國女王伊利沙伯二世同愛丁堡公爵菲臘親王嘅大仔，1952年就因為母親繼位而成為王儲，並喺1958年受封威爾斯親王；直到2022年9月8號伊利沙伯二世駕崩，佢先繼位英國君主，係英國史上在任最長嘅王儲同威爾斯親王。

查理斯第一任老婆係威爾斯王妃戴安娜，佢哋生咗威爾斯親王威廉同修適士公爵哈里王子兩個仔，但喺1996年正式離婚；到2005年，同現任老婆卡米拉王后再婚。

## 用佢嗰名嘅嘢
### 地名
* 查爾斯王子島，喺加拿大福克斯灣嘅島。
* 查爾斯王子山脈，喺南極洲東部嘅山脈。
* 查爾斯王子海峽，喺南極洲南設得蘭群島嘅海峽。

### 建築物
*威爾斯親王醫院，喺香港沙田區嘅公立醫院。
*，喺澳洲悉尼嘅綜合醫院。

## 參考資料

## 出面網頁
大星簪

**大星簪**（西文**Pedra Blanca**，亦常誤寫**Pedro Blanco**、**Pedro Blanca**，意思白石；**Tae-sing-chan**），又叫**大青針**、**大星簪岩**、**大星簪礁**、**針頭岩**，《香港雜記》繙**必度羅柄冷高島**，係中國一島，喺廣東東側嘅南海之上。因爲島之故，亦有寫**大青針島**或**針頭岩島**。家下歸惠州市惠東縣，喺大亞灣東南偏南，紅海灣之南。個島孤懸海上，遠離大陸。大星簪係嚿大石，畀海水沖成三截，突出水面，查實係海牀山脊頂。石色白，所以洋人叫白石。

大星簪距大星山福記角（Fokai Point）東南十九哩，方位東南卌二度。而擔桿島東行卌九哩亦可見。

島喺正香港東面，緯度同九龍一樣。由島向西行，就可以到香港，距西貢八萬五千米左右。往來香港、廣東沿岸，茫茫大海見大星簪，就知位置，舊時船以佢做指路。之不過，島上並無燈塔。

大星簪魚獲豐富，亦係潛水勝地，有鯨鯊出沒。漁民在此捕魚。但亦有不法漁民，用魚炮炸魚，破壞生態。

## 地理
大星簪喺北緯22°18'54"，東經115°7'30"。喺洋面之下，海牀係巨山脊，係岩石層，深度有10米到30米。

中國政府列大三門、小三門、青洲、公洲、黃毛刀、紅聖公同大青針、鬼灣等島，做沱濘列島。

## 史
一九九六年，中國政府發佈聲明，大星簪爲中國領海基點之一。

二〇〇三年八月開始，惠東縣政府分批喺轄區十九島立碑。當中包括大星簪，其他有鹽洲、小星山、桑洲、三角島、坪峙島、白鴨排、東虎嶼、西虎嶼、龍船洲、聖告島、龜洲等。

## 註

## 出面網頁
*
*
*
*
*
薄扶林水塘

**薄扶林水塘**（，），《香港雜記》叫**百步林水塘**，係香港一水塘，亦係全港第一個水塘。水塘喺香港島西嘅薄扶林，近薄扶林村。佢集有薄扶林谷地中咁多條河涌嘅水。涌水出自扯旗山、西高山、爐峯峽、歌賦山、奇力山。水塘分上下兩塘，儲水量約為廿六萬立方米，即約莫六千八百萬加侖。水塘溢水會經薄扶林村流入瀑布灣。

## 史

香港開埠之初，食水來自附近山澗，或者鑿井打水。隨住人口急增，呢啲方法已不勝負荷。呢啲水源受氣候影響，間中會乾塘，又容易污染致病，例如痢疾等。開拓水源，係當時香港政府嘅急務。

香港冇大江之水，土地又有限。當時港督羅便臣費煞思量，無計可施下，香港政府喺一八五九年十月十四號，懸賞一千英鎊，求解決食水問題嘅方法，並打算撥款二萬五千英鎊，做水務經費。

一八六零年二月廿九號，當時任職英軍兵家機器師嘅羅寧（又譯*盧令士*；英文S.B. Rawling），建議利用薄扶林谷地勢，起水壩閘住薄扶林谷地嘅雨水，供畀全香港島。最初建議包括一個蓄水量三千萬加侖嘅水塘，同埋一條直徑十吋、長一萬七千四百呎嘅引水管，將啲水由薄扶林水塘經羅便臣道引到般含道；兩個儲水池，同埋接駁儲水池嘅輸水系統；重有供水點卅個，同埋滅火龍頭一百二十五個，擬定價格為二萬三千四百一十七英鎊。

政府接納建議，喺一八六零年七月十號通過法例，由政府負責向市民提供食水。但係為咗節省開支，政府多次削減建造費用，以致水塘容量，由原先三千萬加侖，縮到二百萬加侖。

第一個薄扶林水塘喺一八六三年竣工，是爲全香港第一個水塘。雖然水塘落成，但由於水塘容量太細，根本解決唔到食水問題。據當時估計，全港每日用水量為五十萬加侖。因此水塘一起好，就打算加高水壩同擴建水塘。後尾，工程師威爾遜建議，可以喺原址上游，起第二個水塘，以增水量。政府採納建議，擴建薄扶林水塘，一八七七年竣工，水量增至六千八百萬加侖，集水區擴至四百一十六英畝。水塘輸出流量，每日達二百萬加侖。一八六六年到一八七一年間嘅擴建工程，耗資廿二萬港元。

因為人口暴增，山頂越來越多人住。呢次擴建水塘，仍未完全解決香港食水需求。政府因而起另一個水塘，即係大潭水塘。

## 古建築
薄扶林水塘有過百年之久，古物古蹟辦事處評審建築，列咗當中六項設施列為法定古蹟。詳細資料如下：

## 環境生態
香港政府自二十世紀七十年代起，一直喺薄扶林水塘同郊野公園植林，家下四處林木覆蓋，係全港最好之列。綠樹林蔭，樹種有原生樹種，好似大頭茶同浙江潤楠，亦有人工種植，如濕地松、台灣相思、紅膠木、水楠、木荷、黧蒴錐、黃牙果、包衣椆、布渣葉、細葉榕等。成齡混合林同林中山澗，係兩棲動物棲息地。記錄中兩棲動物，最少七種，包括黑眶蟾蜍、短腳角蟾、香港湍蛙、小棘蛙、沼蛙、大綠蛙同斑腿泛樹蛙。

水鳥同林鳥，以水塘同涌爲濕地生境，郊野公園內常見之鳥，有麻鷹、白頭鵯、紅耳鵯、麻雀、紅咀藍鵲、鵲鴝、大山雀、翠鳥、畫眉、噪鵑、毛雞、珠頸斑鳩等。區內亦有唔少哺乳類動物，好似赤腹松鼠、箭豬、鼬獾、針毛鼠、果子狸、小靈貓、豹貓、赤麂等。

## 參攷
*香港地方；地方；香港水塘（一）香港九龍
*WSD TEXT construction
*薄扶林郊野公園，出自 lifein.hk。
*薄扶林水塘集水區，出自綠色力量網站。

## 睇埋
*香港水塘
*薄扶林輸水管
*薄扶林郊野公園

## 出面網頁

*水務署 - 教育及社群（薄扶林水塘）
*薄扶林水塘嘅位置－利用中原地圖
*薄扶林水塘嘅位置－利用Google Maps
必打步頭

**必打步頭**（**Pedder Wharf**）係香港一步頭，已拆。佢喺香港島中環必打街頭，近海之處，卽今日畢打街。必打步頭由香港開埠之初已有，時年一八四一年。當時必打步頭，係政府步頭。夜晚大鐘樓嘅燈光，會引船入步頭。

一八八六年二月，有新必打步頭，喺必打街同德輔道口。第一支樁由海傍入海卅八呎，之後伸到一百九十五呎。步頭闊四十呎。有梯六級落水。

一八九零年到一九〇四年，中環大幅填海，步頭已困填地，最後由卜公碼頭取代。

## 註
硫磺海峽

**硫磺海峽**（**Sulphur Channel**），又叫**青洲口**，《香港雜記》繙**秀路化海道**，係香港一海門，喺香港島西北，夾喺佢同青洲、小青洲之間。

硫磺海峽係航道，夜晚有青洲燈塔指路。

## 地理
硫磺海峽介於香港島摩星嶺西北，同青洲、小青洲東南，海門呈東北與西南之向。門嘅西面，係香港島嘅盡頭，出香港西內洋面，洋面寛闊。而門東向卑路乍灣，今日堅尼地城之處。

## 史
硫磺海峽自古有船往來，有土名青洲口。

香港未開埠之時，英船成日灣泊香港，亦會經過呢度。而硫磺海峽之名，來自英國皇家水師，有炮艇名秀路化（HMS Sulphur），直譯硫磺而得名。喺鴉片戰爭期間，一八四一年一月十九號，義律同祈善簽和約，當中一條讓香港島畀英人，後人稱穿鼻草約。英人無耐就準備發港。英水師船長卑路乍，駕兵船秀路化，載頭等寶星畢拉同英國官員來港。廿五號船首次測量海港，當中包括青洲口。廿六號，眾人喺水坑口上岸。

二十世紀九十年代，香港政府有青洲填海計劃，硫磺海峽會填海，使青洲同香港島連接。之不過，環保組織大力反對，香港政府決定放棄計劃。 

## 航綫
硫磺海峽，係西入域多利海口之路。經或由南洋來嘅船，會由呢度入港。南洋過南海，到東博寮海峽，經港島西側，彎入硫磺海峽，然後入港。所英國人叫佢做海道。

家下來往中環同長洲，同埋中環、南丫島嘅渡輪，會經呢度。而上環港澳碼頭、尖沙咀中港碼頭，去澳門、中山同珠海嘅船，亦會經呢度往來。

## 註
大江

**大江**（）可以係：
*珠江
*長江
*大江鄉
*大江國際購物中心，喺臺灣桃園。
*大江山，喺日本京都府嘅一座山。
*大江氏，日本姓。
亞嘑士地 (一八〇六年)

**亞嘑士地**（HMS Alceste）係英國皇家水師戰船。一八〇六年奪自法國。

大清嘉慶廿一年卽西曆一八一六年二月九號，譚夏士公爵做欽差，出使大清北河，坐隻去船出發。同行船有孻也。船過太平洋，經巽他海峽到廣東。《香港雜記》記船七月十號到十三號，灣泊香港。之後船再北上。公爵八月廿九號入北京，因禮節見唔到皇帝。十一月返到廣東，炮擊虎門。
孻也 (一八〇八年)

**孻也**（HMS Lyra），英國皇家水師戰船。一八〇八年所造。

一八一六年二月九號，佢陪亞嘑士地去大清。而亞嘑士地載譚夏士公爵。一八一七年十月返到英國。

## 參攷
*
寶雲

**寶雲**（**George Bowen**，）係英國人，曾爲多地總督，當中包括香港第九任總督。佢請過英國軍官阿爾拔·哈斯廷斯·馬卡姆設計紐西蘭旗。

## 用佢個名嘅地方
* 寶雲道：喺香港島灣仔。
* 寶雲山：喺香港島灣仔。

## 出面網頁
亞嘑士地

**亞嘑士地**（HMS Alceste）係英皇家水師船名，前後有兩隻。

*亞嘑士地 (一七九三年)。係炮艇，有炮卅二尊。原係法國船，一七九三年爲英人所奪。是年移去沙甸尼亞（Sardinians）。翌年，一七九四年又爲法人奪回。一七九九年，又爲英人所奪。一八〇二年賣咗出去。
*亞嘑士地 (一八〇六年)。係炮艇，有炮卅八尊。原爲法國船名緬拿夫（Minerve）。一八〇六年爲英人所奪。一八一七年沉船。
米米索德烈

**米米索德烈**（**Mimi Sodré**，全名****；）係巴西男童軍及足球員，效力過巴西足球代表隊。

## 連出去
*保地花高足球競賽會
*巴西童軍總會
完顏承麟

**完顏承麟**（）係大金末代皇帝，叫做**金末帝**或者**金後主**。

完顏承麟同佢亞哥完顏承裔一樣，本來係大金將領，完顏旻玄孫、完顏宗弼曾孫、完顏亨孫仔，老頭係完顏羊蹄。

天興三年（1234年），蒙古、南宋聯軍打到嚟，金哀宗完顏守緒唔想做亡國君，於是傳個帝位畀佢。下旨傳位之後嗰日就舉行即位大典，點知大典都未完宋蒙聯軍已經攻到入城。完顏承麟唯有求求其做完個大典就即刻帶兵出迎，最後戰死喺亂軍之中。據史學家估計，完顏承麟在位時間唔夠半日，重有講法指出完顏承麟在位時間唔夠一個時辰，令佢做咗中國史上在位時間最短嘅皇帝。

佢死嘅同一日，金哀宗都上吊自殺死咗。
孫皓

**孫皓**（皓讀浩，；），字**元宗**（），係中國三國時代東吳嘅第四任（最後一任）君主，喺264年到280年在位。佢係吳大帝孫權第三仔，即係廢太子孫和（吳文帝）嘅大仔。

永安七年（264年），前任皇帝吳景帝孫休以30歲英年早逝。嗰陣時蜀漢啱啱亡咗，再加上交阯發生叛亂，東吳內部震驚，想立一個年紀大一啲嘅君主，於是擁立咗佢做皇帝。孫皓即位之後，追諡阿爸做文皇帝，尊佢阿媽何氏做太后。

孫皓啱啱開始做皇帝嗰陣時，下令撫恤人民，又開倉振貧、減省宮女同埋放生宮入便多餘嘅珍禽異獸；但係好快佢就變到粗暴驕盈、暴虐治國，又好酒色，搞到民心喪盡。279年，西晉內部達成咗打東吳嘅一致意見，結果280年建業失守，東吳亡咗，孫皓本人都做咗俘虜。孫皓歸晉之後，賜號為**歸命侯**（），住喺洛陽。四年後過身。

## 睇埋
*晉滅吳之戰
謝爾達

**謝爾達**（葡萄牙話：**Shelda Kelly Bruno Bede**；）係巴西沙灘排球員。

## 連出去
*http://hotsite.verdesmares.com.br/sereiadeouro/homenageados-anteriores/esportista-shelda-bede/
*巴西東北百科全書
*沙灘排球數據庫
曹叡

**曹叡**（叡讀銳，；），字**元仲**（），係中國三國時代曹魏嘅第二位皇帝。佢係魏文帝曹丕嘅大仔，生母係文昭甄皇后。

## 生平
### 早年
曹叡係曹丕元配甄夫人所生，自細就得到阿爺曹操嘅鍾愛，曹操成日都將佢帶喺自己身邊，並且對佢有好高嘅評價。佢十五歲嗰年俾封做武德侯，黃初二年封齊公，第二年封平原王。由於甄夫人得罪咗曹丕，所以曹丕冇即刻立曹叡做太子，有一段時間曹丕甚至想立另一個仔做太子。黃初七年(226年)，曹丕就嚟病死，佢先至立曹叡做太子，又召曹真、曹休、陳群、司馬懿，要佢哋接受遺詔，輔佐嗣主。

### 親政
226年五月，曹丕喺嘉福殿駕崩，曹叡繼位。同年八月，孫權攻打江夏郡，嗰時有大臣提議派人幫手。曹叡分析話：「孫權水戰好叻，佢今次喺諗住趁太守文聘唔注意嗰陣嚟偷襲，所以先至敢落船攻打。但係而家佢哋打唔落嚟，又冇乜特別嘅優勢，所以肯定唔會繼續堅持落去。」之後孫權真係選擇咗撤軍。十二月，東吳嘅諸葛瑾同埋張霸攻打襄陽，司馬懿將佢哋做低，征東大將軍曹休亦都喺尋陽做低咗另一支東吳軍隊。227年十一月，曹叡立毛氏為皇后。同年十二月，新城太守孟達作反，曹叡派司馬懿去鎮壓叛亂。228年正月，司馬懿成功做低咗孟達。同年，蜀國丞相諸葛亮攻打隴西，天水、南安、安定三郡投降諸葛亮。曹叡派大將軍曹真到關右督軍。右將軍張郃喺街亭做低咗諸葛亮，諸葛亮走返蜀漢，原先投降嘅嗰三郡又重新俾曹魏攞返。同年九月，曹休喺石亭俾吳將陸遜做低。十二月，諸葛亮又嚟打陳倉，但係冇打落嚟。遼東太守公孫恭俾自己侄仔公孫淵趕咗落台，曹魏於是認咗公孫淵做遼東太守。

### 晚年
234年，諸葛亮喺五丈原病死。曹叡見到呢個心腹大患已經死咗，於是開始享受人生。佢不斷起新嘅宮殿，搞到好多人因為被叫去起宮殿而耕唔到田。楊阜同埋高堂隆呢啲大臣都好反對，曹叡冇聽佢哋嘅意見，但亦都冇罰佢哋。237年，遼東太守公孫淵作反，佢做低咗嚟打自己嘅幽州刺史毌丘儉。毌丘儉走咗之後，公孫淵自立做燕王，並且整咗自已嘅政府官員同埋年號。第二年，曹叡派太尉司馬懿去打低公孫淵，高句麗亦都派兵幫手。佢哋將公孫淵做低，平定咗成個遼東地區239年正月丁亥，曹叡病重，佢搵咗司馬懿過嚟，叫佢同大將軍曹爽一齊輔佐自己個仔。冇耐，曹叡就喺嘉福殿駕崩，時年三十六歲。癸丑，曹叡落葬高平陵。

## 參攷
### 引用
同盟國

**同盟國**可以指：
* 喺1910年代第一次世界大戰時期建立嘅**[[同盟國 (一戰)|同盟國]]**（英文：Central Powers）
* 喺1940年代第二次世界大戰時期建立嘅**[[同盟國 (二戰)|同盟國]]**（英文：Allied Powers）

## 睇埋
*第一次世界大戰嘅協約國（英文：Allied Powers）
建康

**建康**（）係中國六朝時代嘅歷代首都，係而家中華人民共和國江蘇省南京市嘅舊名。建康嘅城址遺蹟直到而家仲響南京。

類:中國史
類:東吳
類:東晉
類:中國舊都
類:南京
類:南北朝
類:中國古地名
瑞典克朗

**瑞典克朗**（瑞典話：**svensk krona**）係由1873年開始喺瑞典流通嘅貨幣。1克朗分做 100 öre，但係所有öre銀仔已經喺2010年10月開始唔再流通。啲嘢重可以用 öre 定價，但係用現金交易嗰陣時會將金額捨入去整數克朗。

## 史
瑞典喺1873年加入咗斯堪的納維亞貨幣聯盟之後發行咗瑞典克朗，取代本來用緊嘅 riksdaler。貨幣聯盟成員國丹麥同埋挪威都發行咗叫「克朗」嘅貨幣，三種克朗都同金價掛鈎，重互相自由流通。呢個貨幣聯盟喺第一次世界大戰嗰陣時解散咗，三種克朗唔再自由流通，但係重係各自嘅法定貨幣。

雖然瑞典喺1995年加入咗歐洲聯盟，但係2003年嘅公民投票就否決咗用歐羅代替瑞典克朗。

## 銀仔同銀紙

而家流通嘅瑞典克朗銀仔有：
*1克朗
*5克朗
*10克朗

而家流通嘅克朗銀紙有：
*20克朗
*50克朗
*100克朗
*500克朗
*1000克朗

2010年，瑞典國家銀行宣佈會重新設計過全部流通銀仔同埋銀紙，又會改過銀仔同埋銀紙嘅幣值。
捷克斯洛伐克克朗

**捷克斯洛伐克克朗**（捷克話同埋斯洛伐克話：），又叫**捷克斯拉夫克朗**，係前東歐國家捷克斯洛伐克（又叫捷克斯拉夫）喺1919年4月10號到1939年3月14號、同埋1945年11月1號到1993年2月7號期間發行流通嘅貨幣。1993年2月8號，呢個國家和平分裂，佢嘅貨幣亦隨之而俾捷克克朗同埋斯洛伐克克朗取代，兩者都係以一兌一嘅兌換率舊貨幣換新貨幣。
士姑度

**士姑度**（**Escudo**）係一個貨幣單位，葡萄牙話嘅意思係**盾**。

## 而家用緊士姑度做單位嘅貨幣
* 維德角士姑度

## 以前用過士姑度做單位嘅貨幣
* 葡萄牙士姑度
* 智利士姑度
* 西班牙士姑度
* 安哥拉士姑度
* 莫三鼻給士姑度
* 聖多美和普林西比士姑度
* 葡屬畿內亞士姑度
* 葡屬印度士姑度
* 葡屬帝汶士姑度
* 玻利維亞士姑度

## 睇埋
*澳門幣
新土耳其里拉

**新土耳其里拉**（**Yeni Türk Lirası**，簡叫做**YTL**）係土耳其同埋塞浦路斯島北部（北塞浦路斯）嘅法定貨幣，ISO 4217代號為**TRY**。因為本來嘅土耳其里拉面值太大，攪到用嗰時好唔方便，又令貨幣貶值，於是進行貨幣改革。2005年1月1號開始新土耳其里拉代替咗本來嘅土耳其里拉，但係舊貨幣重一路流通至2005年底。

新土耳其里拉喺2009年1月1號改叫**土耳其里拉**。
烏茲別克索姆

**索姆**係中亞國烏茲別克嘅流通貨幣，1索姆等如100Tiyin。索姆由1993年蘇聯盧布唔再用開始成為烏茲別克嘅貨幣。

因為嚴重嘅通貨膨脹同埋貨幣貶值，烏茲別克喺1994年7月1號發行咗新版貨幣，新版嘅1索姆等如1000舊索姆。
蒲松齡

**蒲松齡**（；，明崇禎十三年─清康熙五十四年），字**留仙**，一字**劍臣**，別號**柳泉居士**，世稱「**聊齋先生**」，山東淄川（家下淄博市淄川區）漢人，係明末清初小說家。

## 出面網頁

松齡
歐洲貨幣單位

**歐洲貨幣單位**（**European Currency Unit**，簡稱**ECU**，符號係**₠**），係歐羅形成之前歐洲共同體成員國一齊用嘅計量單位。
尼日利亞奈拉

**奈拉**（，符號：**₦**，代碼：**NGN**）係非洲尼日利亞嘅法定貨幣，由尼日利亞中央銀行全權負責發行。

貨幣符號係。
愛沙尼亞克朗

**愛沙尼亞克朗**（**kroon**）係歐洲國愛沙尼亞喺1928年1月1號到1940年、同埋1992年6月20號到2010年12月31號期間發行流通嘅貨幣。ISO 4217貨幣編號係EEK。1克朗等於 100 senti（眾數，單數係 sent）。

愛沙尼亞克朗以前試過同德國馬克實行掛鉤匯率。喺2011年歐羅流通之前，愛沙尼亞克朗匯率同歐羅掛鉤，1歐元等於15.64664克朗。
德拉克馬

**德拉克馬**（**δραχμή**，符號係**₯**）係古希臘同埋現代希臘嘅貨幣單位。舊時喺好多個希臘城邦同埋國家流行；喺現代，德拉克馬喺1832年做咗希臘嘅法定貨幣，一路到2002年1月1號歐羅正式流通，1歐羅等於340.750希臘德拉克馬。
₫

**₫**係亞洲國越南嘅貨幣「越盾」嘅符號。包含喺統一碼（Unicode）嘅「貨幣符號」組入面，編碼係U+20AB。
֏

**֏**係亞洲國亞美尼亞嘅貨幣**dram**嘅符號。


Image:Arial similar to.gif|*類似 Arial 字體*
Image:Courier similar to.gif|*類似 Courier 字體*
Image:Times similar to.gif|*類似 Times 字體*
里夫共和國

**里夫共和國**（全名係**里夫族聯邦共和國**，阿剌伯話：**جمهورية الريف‎**，）係住喺西屬摩洛哥嘅柏柏爾人建立嘅國。1921年9月18號宣佈獨立。
里夫共和國首都喺Ajdir，通貨係Riffan，國慶日係9月18號，人口估計有18,350人。獨立嗰陣時埃米爾係Abd el-Krim。但係共和國正式建立係喺1923年2月1號，國家元首係阿卜杜·克里姆，1923年7月至1926年5月27號嘅首相係ben Hajj Hatmi。1926年5月27號喺法國同埋西班牙嘅干涉下解散咗。

## 史
柏柏爾人試過積極咁抵抗西班牙人同埋法國人對沙漠嘅侵略。但係佢哋冇辦法團結，部落之間不斷內訌同埋分裂，1912年，由於部落聯盟散咗，佢哋對法國嘅殖民抗爭徹底失敗。

Abd el-Krim係其中一個部落嘅軍閥同埋阿頭，佢利用贏西班牙去試吓創造一個有實權嘅獨立國，佢先趕咗啲西班牙人返去幾個沿海前哨基地，再將啲法國人驅趕去南部。

1925年尾，法國同西班牙組成聯合軍隊反擊，1926年5月，里夫共和國滅亡。

法國國內嘅智識分子譴責法國統治階級嘅帝國主義。游擊隊同法軍一路戰鬥到1927年。
公孫淵

**公孫淵**（；）字（懿讀意），三國時期臣服魏國嘅遼東軍閥，公孫康嘅亞仔。

## 生平
### 親政
公孫淵長大後從佢亞叔公孫恭個度奪位，並且先後周旋喺吳魏之間。

吳國曾經係嘉禾二年（233年)嗰陣時派太常張彌、執金吾許晏同埋將軍賀達帶住一萬個士兵、金銀財寶同埋九錫備物渡海，諗住封公孫淵做燕王。但係公孫淵驚孫權遠水救不了近火，放是斬咗張彌同埋許晏，向曹魏示好。魏國封佢做大司馬同埋**樂浪公**，允許佢繼續管理遼東。

### 滅亡
景初元年（237年），魏國派幽州刺史毌丘儉攻打公孫淵，但係失敗咗，公孫淵遂即自立做燕王，改元紹漢，並且引誘鮮卑侵擾曹魏嘅北方。第二年（238年）春，魏國派太尉司馬懿同埋高句麗王高位宮攻打公孫淵，圍住個城好耐，公孫淵啲糧食食曬，因此佢同佢個仔公孫脩帶住幾百個部下出逃，最終佢哋兩個被司馬懿捉到，被斬首。
## 部下
*卑衍、楊祚，皆任將軍。畀司馬懿做低咗兩次，司馬懿圍攻襄平城嗰陣投降。
*賈範（？-238年），將軍。勸公孫淵唔好反叛曹魏，畀公孫淵斬首。
*綸直（？-238年），將軍。認同賈範嘅言論，勸公孫淵唔好反叛曹魏，同賈範一齊畀公孫淵斬首。

## 屋企
### 祖先
*公孫延：公孫淵嘅太爺，同公孫度一齊移居玄菟郡。
*公孫度：公孫淵嘅阿爺，遼東太守，不斷開闢疆土，幫後人打下基礎。
*公孫康：公孫淵嘅阿爸。公孫度死後繼承遼東太守嘅位，將嚟投奔嘅袁熙、袁尚嘅人頭送畀曹操。又大破高句麗軍，攻陷高句麗都城丸都城。
*公孫恭：公孫淵嘅阿叔。公孫康死咗之後，因為兩個仔年紀重細，所以由佢繼承遼東太守嘅位。後來大病，做咗閹人，畀大個咗嘅公孫淵脅逼退位。

### 兄弟
*公孫晃：公孫淵嘅阿哥。喺洛陽做官，公孫淵叛亂被殺之後被下令處死。

### 仔女
*公孫脩：公孫淵嘅仔。同公孫淵一齊出逃，被擒斬首。

## 參考
### 引用
羊祜

**羊祜**（祜讀滸，；）字，係三國至西晉軍人、政治人同文學家，出身自泰山名門望族羊氏家族，家族人才輩出，世代都有人在朝做官。

## 生平
羊祜喺曹魏時代歷任中書侍郎、秘書監、相國從事中郎等官職。司馬炎稱帝之後，羊祜更加深得司馬氏信任，升任尚書左仆射、車騎將軍，官至鎮南將軍。

佢喺晉滅吳嘅過程中貢獻好大，但係未等到吳亡國就喺咸寧四年（278年）十一月病死咗，死後被追認做「太傅」。佢死之前推薦杜預代自己個位。佢死後兩年晉滅吳。

## 屋企
*阿爺：羊續，做過東漢南陽太守，為官清廉，有「懸魚拒賄」嘅事跡。
*外公：蔡邕，文學家。
*姨媽：蔡文姬。
*阿爸：羊道，做過上黨太守，死得早。
*阿媽：蔡氏，蔡文姬嘅姊妹
*老婆：夏侯氏（夏侯霸個女）
*家姐：羊徽瑜，司馬師老婆。

## 其他意思
響廣東話入面，話人哋**羊祜**即係話佢易畀人呃。

## 出面網頁
劉永 (蜀漢)

**劉永**（），字**公壽**（），涿郡涿縣人。三國時蜀漢昭烈帝劉備庶子、後主劉禪庶弟。

## 出面網頁
匯賢產業信託

**匯賢產業信託**（）係一隻由長江實業分拆嘅房地產信託基金，亦係香港第一隻用人民幣計價喺香港交易所上市嘅產品。

匯賢產業信託持有嘅主要資產係北京東方廣場，包括東方君悅大酒店、東方新天地商場、東方經貿城寫字樓同埋東方豪庭服務式公寓嘅土地使用權。

匯賢產業信託喺2011年4月11號開始公開招股，本來嘅股東諗住賣出40%權益，集資金額介乎104.8億至111.6億元人民幣。匯賢產業信託最後以招股價範圍下限5.24元定價，喺4月29號上咗市。

## 拎
*匯賢產業信託網頁 
*匯賢產業信託招股章程
The Representation of Cantonese with Chinese Characters

***The Representation of Cantonese with Chinese Characters***（粵譯：用唐字表示粵語）係由 *Journal of Chinese Linguistics* 出版 Monograph Series 書一本（2002年 第 18 號），內容由**張群顯**同 **Robert S. Bauer** 嘅研究計劃得嚟，旨在介紹香港報紙、通告、漫畫、小說、游戲、廣告、塗鴉發展出嚟嘅粵字，有系統收集 1,095 個唔同嘅粵語用字，入電腦，分類成三個表，譯成英文，舉例講明用法，引證埋出處。

## 攷

## 拎
*The Representation of Cantonese with Chinese Characters 以漢字寫粵語 ISBN 0091-3723-0